Reppuvihko: Hyvät vinkit kiertoon - suomentaminen\nHyvät vinkit kiertoon - suomentaminen\nSanon aina kaikille ryhmilleni, että tärkein läksy, mitä he koskaan englannintunneilta saavat on kappaleiden lukeminen niin, että ne ymmärtää eli suomentaminen. Jos sen tekee hyvin ja huolellisesti ja muistaa kerrata ovat lähestulkoon kaikki muut läksyt turhia.\nSilti suomentaminen on ensimmäinen läksy, jonka oppilaat mieluiten jättävät tekemättä. Se vie eniten aikaa. Se on usein vaikeaa. Sen tekemistä tai tekemättä jättämistä on melkein mahdoton vedenpitävästi tarkistaa.\nKuten ennakoinnista kirjoitellessani kerroin, yritän nykyään tehdä kappaleen sisällön mahdollisimman arvattavaksi ja tutuksi jo ennen ensimmäistä kuuntelua. Haluan madaltaa kynnystä tutustua kappaleeseen. Haluan, että oppilaalle jää sellainen olo, että hän saa otteen tekstistä eikä lannistu ennen kuin pääsee edes vauhtiin. Kappaletta kuunnellessamme painotan kyllästymiseen asti sitä, että tekstiä pitää seurata koko ajan silmillään - näin oppii ääntämään, lukemaan ja kirjoittamaan paremmin. Ja ennen kaikkea näin kappaleesta ymmärtää eniten heti alkuun. Kappale luetaan aina ensin pelkästään englanniksi ja yleensä pareittain. Kyllästymiseen asti painotan, että parin on seurattava koko ajan missä mennään. Muuten siitä ei ole hyötyä. Pareissa vastataan yleensä joihinkin yleisiin ymmärryskysymyksiin, jotta kappaleen pääsisältö olisi kaikille varmasti tuttu, jotta se suomentaminen ei pelottaisi.\nLopulta päästään siihen suomentamiseen. Tiedän, että monille hyville oppilaille usein riittää ymmärtämiseen pelkkä kappaleen kuuntelu ja englanniksi lukeminen. Joidenkin kappaleiden kohdalla tämä minusta riittää. Joku kappale käsitellään vain pintapuolisemmin eikä vaadi samanlaista syventymistä kuin joku toinen. Haluan näin myös korostaa sitä, että aina ei ole pakko ymmärtää ihan joka ikistä sanaa, jotta voi ymmärtää kokonaisuuden. Se vastaa kuitenkin todellisuutta paremmin kuin pikkutarkka kääntäminen.\nSitten toisinaan kappale pitää suomentaa.\nYleensä suomentaminen ainakin aloitetaan tunnilla. Yleensä pareissa. Pareissa jokaiselle tulee enemmän suomennettavaa kuin suuremmissa ryhmissä. Pareissa oppilaat seuraavat paremmin missä mennään. Pareissa kynnys kysyä apua toiselta on matalampi. Näin ainakin niissä pareissa, joissa työskentely sujuu.\nLukeminen ja ymmärtäminen tai suomentaminen tulevat aina uuden kappaleen läksyksi enkä yleensä anna mitään aiheeseen liittymätöntä muuta tehtävää samanaikaisesti läksyksi. Ehkä jotain ymmärryskysymyksiä tai niitä tehtäviä, joissa pitää etsiä tekstistä joku tietty lause. Hankalien kappaleiden tueksi ja heikommille muutenkin annan usein kopiot kappaleen juonikaaviosta suomentamisen tueksi, jottei se punainen lanka pääse tekstistä niin helposti hukkumaan.\nTähän asti olen ihan tyytyväinen tähän omaan tapaani edetä uuden kappaleen ja sen suomentamisen tai ymmärtämisen kanssa. Sitten tulee se hankala kohta. Miten varmistaa ymmärtäminen?\nKoko ryhmän kanssa lause kerrallaan järjestyksessä suomentaessa ongelmaksi tulee helposti se, että oppilaat keskittyvät laskemaan sitä, mikä lause heille sattuu eivätkä kuuntele muita. Koko luokan kuunnellessa joidenkin heikompien tai ujompien on toisinaan vaikea suomentaa - tilanne jännittää liikaa. Ja tähän on varattava aina aikaa!\nJos taas kysyy luokalta oliko kappaleessa vaikeita kohtia, joita he eivät ymmärtäneet tai joista eivät ole ihan täysin varmoja ymmärsivätkö ne oikein, on vastassa yleensä hiljaisuus.\nYmmärryskysymykset kertovat toki jotain, mutta aika ylimalkaisesti.\nUsein teen niin, että suomennan itse kappaletta, mutta pysähdyn aina joihinkin kohtiin ja kysyn niitä sitten oppilailta. Tosin niin, että vastataan viittaamalla, ei järjestyksessä. Arvannette mikä ongelma tästä helposti seuraa? Vain ne muutamat osallistuvat ja vastaavat. Muut ovat hiljaa.\nToisinaan, jos kappale siihen soveltuu, saatan kopioida juonikaavion ja leikellä sen osiin. Oppilaiden tehtävä on järjestää se tekstinmukaiseen järjestykseen ja lukea sitten kappaleesta miten mikin kohta kaaviosta on siellä ilmaistu.\nKirjallinen suomennoskin toki olisi mahdollista, mutta on pitkien kappaleiden kanssa minusta turhan työlästä - varsinkin kun monet heikommista oppilaista kärsivät muutenkin jo vaikeuksista kirjallisen ilmaisun kanssa. Kannustan toki oppilaita omatoimisesti kirjoittamaan vaikeiden lauseiden suomennokset aina itse ylös ja hankalat sanat vaikka himmeällä kirjaan (vaikkei niin tietenkään saisi tehdä...). Mutta muuten tämä keino on kokonaan pois käytöstä.\nJotenkin tahtoisin painottaa kappaleen lukemista ja hyvää ymmärtämistä vielä entisestään ja nimenomaan varmistaa sen, että kappale todellakin kunnolla ymmärretään tai suomennetaan, mutten ihan tiedä miten sen loppujen lopuksi parhaiten tekisin.\nToki, kappaleen voisi suomennuttaa koko luokan kanssa niinkin, että etenisi satunnaisessa järjestyksessä, jolloin kaikenlainen lauseiden laskeminen olisi mahdotonta. Puhumissanktion (se, joka juttelee omiaan eikä kuuntele sitä, jonka vuoro on suomentaa, saa automaattisesti seuraavan suomennosvuoron) lisäksi voisi ottaa seuraamissanktion: jos ei tiedä missä mennään, kun suomentamisvuoro osuu kohdalle, joutuu suomentamaan yhden lauseen sijasta kaksi lausetta. Mutta haluanko tehdä suomentamisesta niin tiukan ja pelottavan tilanteen? Se vaan pahentaisi joidenkin oppilaiden jännitystä koko tilanteen suhteen.\nJoskus olen mielessäni pyöritellyt jonkinlaisia pistareita, joilla testaisin onko kappaletta kotona oikeasti suomennettu, mutta ajatus kaatuu siihen, että en tahdo testata mitä oppilaat muistavat ulkoa kappaleen sisällöstä - se kun ei ole kuitenkaan suomentamisen tarkoitus. Enkä toisaalta myöskään tahdo testata oppilaiden muistia yksittäisten lauseiden tai rakenteiden suhteen - hyvät selviäisivät niistä ilman kotona suomentamista, huonot eivät välttämättä silti, vaikka olisivat ne kotona suomentaneetkin. Tai sitten pistari pitäisi saada tehdä kirjan kanssa ja taas se suosisi hyviä, koska kirjan kanssa he selviäisivät ilman kotisuomennostakin.\nEn tiedä... Vai pitäisikö minunkin vain luottaa enemmän siihen, että ne jotka oikeasti haluavat oppia, suomentavat tekstin joka tapauksessa ja ne, joita oppiminen ei kiinnosta, eivät opi silti, vaikka yrittäisin kuinka pakottaa heidät suomentamaan?\nTunnisteet: opettaminen, suomentaminen, tunnit\nalakoulun ope 12. marraskuuta 2012 klo 21.55\nOi oi, itsekin painiskelen usein tämän aiheen parissa. Olen alakoulun englannin lehtori ja vuosien aikana puntaroinut asiaa joka vuosi, edelleen etsien sitä optimaalia.\nNorssi keskittyi yläkouluun ja lukioon, eikä harjoittelussa KOSKAAN suomennettu kappaleita - niitä käytiin sisältökysymyksin läpi. Eli ainahan siinä heikoimmilla jäi hyvin vähän käteen. No, kun itse päädyin alakouluun, niin nopeasti totesin, ettei tuo ihan noin käy ja aloinkin etsiä jotain välimuotoa.\nNykyään monet kappaleet selvitämme suomeksi melko tarkoin sisältökysymyksin, tai koska monet kappaleet ovat dialogeja, leikimme simultaanitulkkeja: ensin yksi dialogi enkuksi ja "tulkki" kääntää sen suomeksi. Oppilaat tykkäävät, mutta tämä melkein vaatii sen, että kappaleeseen on tutustuttu jo kotona (kuka mitenkin - eli jokunen ei lainkaan :/\nMikäli kappale on "tylsää" kerrontaa (kuudennella), teen joskus, mutta tosi harvoin niin, että nytpä ope kääntää suomeksi, mutta samalla varoitan, että en ihan kaikista sanoista ole varma ja pyydän oppilaita älähtämään, jos minulle tulee virhe. Toisin sanoen luen tekstin suomeksi ja sisällytän sinne pieniä virheitä noin joka toiseen lauseeseen. Oppilaat kuuntelevat - usko tai älä - herkeämättä ja ihan varmasti älähtävät, kun sanon väärin! Tätähän ei monta kertaa voi tehdä, sillä oppilaat kyllästyvät, kun kyllähän he tajuavat jo ekan tällaisen suomentamisen aikana, että tietäähän se ope oikeasti ;) Mutta pari kertaa per ryhmä.\nItse jäin miettimään sitä, että luetutat kappaleen ensin englanniksi ennen kuin selvitätte sitä suomeksi? Itse olen aina ollut siinä uskossa, että täytyy ensin tietää, mitä puhuu. Eli vasta kun kappale on selvitetty suomeksi, se luetaan parin kanssa/ryhmissä.\nSen suhteen olen huojentunut, että on niitäkin yläkoulun opettajia, jotka eivät kirjoituta kappaleita suomeksi vihkoon! Itse en tätä harrasta - pieniä osuuksia annan vihkoon suomennettavaksi vitosella ja kutosella, mutta olen kuullut, että kun oppilaat siirtyvät yläkouluun, niin vihkoon suomentaminen on yleistä.\nJoka tapauksessa yritän opettaa oppilaani siihen, että ihan joka sanaa ei tarvitsekaan ymmärtää. KÄÄNTÄMISEN kulttuurista kärsin itse edelleen, sillä aikoinani 80-luvulla jokaikinen lause käännettiin peruskoulussa ja lukiossa ja edelleen minun on vaikea lukea kirjoja tai lehtiä, jos vastaan tulee outo sana, jota en muusta yhteydestä huolimatta ymmärrä. Jos siis voisin suhtautua rennosti lukemiseen, lukisin varmasti enemmän! Tai sitten kyseessä on ammattitauti tai lingvistikoulutus ("onhan minun pakko joka sana tietää!")...\nAnnu 13. marraskuuta 2012 klo 19.39\nTuo englanniksi lukemisen pointti ennen suomentamista on siinä, että kuuntelun ja lukemisen jälkeen iso osa oppilaista ymmärtää jo kappaleen niin hyvin, että ns. suomentamiseen ei juuri kulu aikaa. Englanniksi lukemisen jälkeen kun usein vastataan joihinkin yleisempiin sisältökysymyksiin eli periaate on sama kuin sinulla siinä, että joka sanaa ei tarvitse ymmärtää jotta ymmärtää kokonaisuuksia. Kappale luetaan toisinaan kyllä toiseen kertaan sen jälkeen, kun se on jo paremmin käsitelty. Kääntäminen on kyllä niin kaksipiippuinen juttu, koska toisaalta tarkkaan kääntämällä oppii tehokkaasti sanoja ja rakenteita ja sitten toisaalta juuri tuo yksittäisiin sanoihin takertuminen hankaloittaa normaalia lukemista...\ntiinaf 15. marraskuuta 2012 klo 13.27\nHei ja kiitos mukavista postauksista! Löysin blogisi aivan vasta ja ilahdun kovasti ajatuksistasi sivuillasi. Paljon samankaltaisia ajatuksia pyörii mielessä täällä itärajan tuntumassa :-)\nItse opetan reilut puolet tunneistani alakoulussa ja yläkoulussa ja koen, että kappaleet on kyllä suomennettava oppilaiden kanssa tarkastikin. Kappaleet ovat vielä pituudeltaan sellaisia, että lausetarkka suomennos ei ole ongelma.\nVirittely kappaleeseen on minustakin tärkeätä ja sen avulla voidaan palauttaa mieleen jo aikaisemmin opittua aihepiiriin liittyvää sanastoa, tunnelmaa, kulttuuritietoa, mutta oppia vaivihkaa kappaleessa esiintyvää uutta sanastoakin. Monesti otan uuden kappaleen oppilaiden kanssa lopputunnista käsittelyyn niin, että virittelen teemaa erilaisin harjoituksian ja sitten yleensä kuuntelemme kappaleen ja etsimme vastauksia suomenkielisiin sisältökysymyksiin. Näin ollen oppilaille jää jo joku tunne tunnilta lähtiessään, mitä kotona suomennettava kappale on syönyt sisäänsä. Kotona suomentaminen toivon mukaan käy jouduisammin. Toisinaan suomennos tehdään jo parin kanssa tunnilla ja vielä opejohtoisesti lause lauseelta. Itse en ole suomennuttanut kappaleita vihkoon lainkaan. Oma esikoiseni kyllä tekee sitä toisinaan oman opettajansa käskystä/pyynnöstä. Minäkin aloitan ääntämisen treenauksen ja kappaleen ääneenluvun vasta suomennoksen jälkeen.\nLukion puolella huomaan suomentamisen vastuun painavan oppilaiden harteilla, sillä siellä emme ehdi suomentamaan kokonaisia kappaleita oppitunneilla. Oppilaan pitää itse hoksata kysyä vaikeita kohtia. Toki hankalimpia rakenteita ja lauseita otan erityyppisin harjoituksin esiin. Pitkän kielen tekstit vaan tahtovat olla jo aika lailla haastavia, ja ensimmäinen kuuntelukerta voi tuntua turhan hankalalta. Monesti olemme kokeilleet ensin opiskella kappaleen uusia sanoja tehokkaasti eri harjoituksin ja vasta kunnon harjoittelun jälkeen olemme kuunnelleet ja käyneet kappaleeseen paremmin. Monet oppilaat ovat tuntuneet iloitsevan ja huomanneet muutoksen omassa kappaleiden ymmärtämisessä, kun olemmekin tehneet ensin työkirjan sanastoharjoituksia. Ristikko tuntuu takuuvarmalta ja motivoivalta sanaharjoitukselta, olipa minkä ikäinen oppilas vaan :-)\nOpetus 15. marraskuuta 2012 klo 16.41\nItse olen käsitellyt kappaleita lähinnä sisältöjen ymmärtämisen pohjalta enkä ole suomennuttanut lause lauseelta. En tiedä onko tämä "väärin", mutta koen sisällön ydinasioiden ymmärtämisen tärkeämmäksi. Opetan alakoulussa, joten pienempien kanssa sisältökysymykset/kuvien tutkiminen ja lauseidne liittäminen niihin jne usein riittävät. Isompien kanssa kappaleita on käsitelty kuuntelun ja lukemisen jälkeen mm. näin: 1. Taululla open poimimia ydinlauseita kappaleesta "tiivistelmänä" englanniksi, joihin olen tehnyt virheitä. Oppilaat korjaavat + suomentavat. 2. Taululla miellekartta kappaleen sisällöstä, jossa on oikeita, vääriä ja puuttuvia kohtia suomeksi. Oppilaat täydentävät ja korjaavat. Kun näihin työtapohin on totuttanut niin oppilaat voivat tehdä omia versioita suoraan - silloin taitavat saavat tehdä omanlaisia/tarkempia töitä perusaihioon ja heikommille voi antaa valmiimman mallin. Tehtäviä voi viahtaa parien kesken, näyttää smartboardilla, käyttää seuraavalla tunnilla kertauksena jne... Joissain kirjasarjoissa lukukappale ohitetaan yhdellä sisältötehtävällä, joten kappale jää todella irralliseksi sanasto- ja kielioppitehtävien joukossa.\ntiinaf 15. marraskuuta 2012 klo 17.01\nNuo "hassut lauseet" uppoavat tosiaan oppilaisiin ja niitä on oikeastaan ihan lysti itsekin laatia.\nOnko teillä käytössä sähköistä materiaalia? Oletteko olleet tyytyväisiä?\nMinä väännän alakoulun kirjasarjaa ilman moisia, joten aika lailla menee aikaa etsiessä kivoja valmiita tehtäviä tai laatiessa omia smartille, mutta toisaalta saa sitten omannäköisiä tehtäviä ja materiaalia.\nItse en laita oppilaita koskaan lukemaan tekstiä ennen kuin he tietävät sen sisällön - tätä meille painotettiin todella paljon aikoinaan harjoitteluvuonna; oppilaan pitää ymmärtää mitä lukee, muuten siitä ei ole niin paljon hyötyä.\nt. kielten aineenope\nAnnu 26. marraskuuta 2012 klo 19.57\ntiinaf: tuo sanastoharjoittelu ennen varsinaiseen kappaleeseen perehtymistä kuulostaa todella hyvältä idealta! Jossain määrin olen vähän sen suuntaisia juttuja tehnytkin ennakointitehtävinä varsinkin ysien kanssa, joiden kirja pursuaa kaikkea ihanaa sanastoa kuten geeniteknologiaa ja radioaktiivista säteilyä :D Smart Movesiin ei ole sähköistä opetusmateriaalia - ainoastaan oppilaan harjoitustehtäviä netissä, tosin ne ovat aika kivoja ja toimivat varsinkin kertaustunneilla ennen koetta! Mitään smart boardia ei minulla todellakaan ole käytössä. Vasta tänä syksynä sain toimivan tietokoneen ja dokumenttikameran ja nekin tuntuvat suurelta edistykseltä useamman vuoden piirtoheitin+liitutaulu-yhdistelmän jälkeen :)\nopetus, minusta sinun lähestymistapasi kuulostaa järkevältä! Sisältö tulee muotoja ennen, koska sillä pelkällä muodolla ei tee mitään jos sitä ei ymmärrä ja sitten tietysti joitain muotoja ja hankalia lauseita voi käsitellä sitten erikseen, jotta nekin tulevat varmasti ymmärrettyä. Olet ihan oikeassa, että kappaleen sisältö sivuutetaan usein todella vähällä käsittelyllä tehtävissä. Itseä jotekin turhauttaa kirjan kappaleet, jotka ovat toisinaan pitkiä kuin nälkävuosi. Sitten niistä on pari hassua sisältökysymystä ja sen jälkeen kirja siirtyy suoraan sanaston harjoitteluun. Minun täytyy laittaa itselle muistiin nuo sinun työtapasi! Varmasti juuri ajan kanssa rupeavat sujumaan, kun oppilaat niihin tottuvat!\nKielten aineenope, viittaat varmaan ääneen lukemiseen? Koska täytyyhän kappale ensin lukea ennen kuin sitä voi ymmärtää :) Minä taas en oikein ymmärrä mitä haittaa siitä voi mahdollisesti olla? Liian syvällinen ääntämisen tai intonaation harjoittelu täysin siansaksaa olevalla tekstillä on tietysti turhaa ja turhauttavaa, mutta itse olen sitä mieltä, että kappaleen tekstiin tutustuminen - vaikka sitten ääneen lukemalla (monet sanat kun saattavat kirjoitettuna näyttää vierailta ja vasta luettuna saavat merkityksen) - auttaa kappaleen kokonaisuuden ymmärtämistä ja siten myös sen suomentamista. Se myös kehittää epävarmuudensietokykyä, kun ihan kaikkea ei heti pidäkään syvällisesti ymmärtää, vaan voi antaa hankalien kohtien olla ja keskittyä siihen, että ylipäänsä ymmärtää jotain! Mutta jokainen toki tyylillään :)\nBlogi ja sen jatko\nÄitillä on vähän hommia


29.7.2015 18:30 ohsomanyreasons\tOh so many reasons\nOmbrét ja liukuvärjäykset ovat menneen talven lumia ja uusin hitti hiusväreissä on tortoiseshell eli suomeksi kilpparikuori. Kilpparikuori-väriä sanotaan ombrén hienostuneemmaksi sisareksi ja se on luonnollisemman ja pehmeämmän värinen kuin sisarensa.\nKilpikonnaväri koostuu vähintään kolmesta eri sävystä, jotka ovat lämpöisiä ja luonnollisia kuten kultaiset, karamellit, pähkinät ja suklaan sävyt. Siinä missä Ombré näytti siltä kuin latvat olisi dipattu vaaleaan hiusväriin ja liukui suoraan tummasta vaaleaan, kilpparitukka on eläväisempi ja koostuu useammasta eri väristä ja raidoista. Vaaleat sävyt ovat ylempänä ja lähempänä kasvoja.\nLämmin kilpparikuorivärjäys sopii mielestäni parhaiten lämpimän sävyiselle iholle mutta meille suomalaisille vaaleaihoisille värjäyksen voi toteuttaa myös hieman kylmemmillä sävyillä. Pyydä kampaajaasi laittamaan esim. kullanvaalean sijaan beigen, hiekan ja karamellin värejä. Mielestäni kaunein hiusväri on usein silloin kuin hiuksessa on sekä lämpimiä että kylmiä sävyä sekaisin.\n27.7.2015 20:39 ohsomanyreasons\tOh so many reasons\nRakastan nuden värisiä kynsilakkoja. Ja minulla on ikuisuusprojekti - löytää täydellisen värinen ja täydellisen peittävä nude-lakka. Sellainen vaalean roosa väri kuin kaikissa ihanissa rakennekynsikuvissa ja mainoksissa usein on. Lakan pitää olla peittävää mutta ei liian paksua, koska silloin sitä on hankala työstää ja reunat on vaikea saada siistin näköiseksi. Paksu lakka myös kuluu ja halkeilee kynneltä nopeammin pois. Täydellisen nude-sävyn pitää kuitenkin peittää tarpeeksi ja olla aavistuksen vaaleanpunainen, ei liian pinkki eikä liian valkoinen.\nVanha suosikkini Essien Muchi Muchi pääsi lähelle täydellisyyttä mutta siitäkin puuttui se jokin. Tänä kesänä löysin viimein täydellisyyttä hipovan nude-lakan, Essien Bridal Pink- sarjaan kuuluvan lakan Tying the knottie. Koostumus on tarpeeksi juoksevaa ja peittävää, sitä on helppo työstää, siinä on kaunis kiilto ja se on sopivan vaalea aavistuksen vaaleanpunaisella vivahteella.\nEssiellä on muutenkin laaja värivalikoima ja varsinkin eri värisiä nude-lakkoja löytyy paljon. Kuvassa lakkaa on kahden kerroksen verran mutta yksikin kerros riittää, tällöin kynnen oma väri kuultaa vielä läpi. Tämä on ehdottomasti kaunein väri tähänastisista kokeiluistani!\nOnko teillä vinkkejä hyviin nude-väreihin tai muihin laadukkaisiin kynsilakkamerkkeihin?\n25.7.2015 09:55 ohsomanyreasons\tOh so many reasons\nKirjoitin jo aiemmin tästä ihanasta Kikon luomivärikynästä mutta koska löysin muutaman kivan lisävärin niin tässä tulee ihan oma juttu pelkästään Long Lasting Stick Eyeshadow -tuotteesta. Voidemaiset luomivärit ja luomivärikynät ovat niin helppokäyttöisiä, että jos etsit helppoa meikkityyliä niin vastaus on näissä tuotteissa!\nEnnestään minulla oli väri 38, joka on aavistuksen luumuun taittava ruskea. Sitä olen käyttänyt arkimeikissä sekä sellaisenaan että toisinaan vaaleaa helmiäisluomiväriä päälle laittaen. Nyt löysin uuden suosikkini, sävyn numero 05 joka on ruusuun taittava taupe ja se sopii hyvin sekä arkimeikkiin että iltameikkiin.\nVihreille silmille suositellaan käytettäväksi luumuun ja lilaan taittavia sävyjä. Olen itse jotenkin aina vierastanut luumun sävyjä, sillä ne tekevät ilmeen helposti itkuisen näköiseksi ja korostavat tummia silmänalusia entisestään. Tämä väri on ihana! Se on raikas lilaan/ruusuun taittava ja voimakkaasti helmiäinen. Tämä väri sopii myös muille silmien väreille tosi hyvin! Tämä taitaa olla suosikkiväri Kikolla, sillä ostin viimeisen kappaleen ja löysin paljon muiden kirjoituksia väristä numero 05.\nSuunnitelmissani oli myös ostaa vaalea norsunluun värinen luomiväri, joka on hyvä väri liikkuvalle luomelle tai korostukseen kulmaluun alle. Koska en löytänyt sopivaa puuterimaista luomiväriä, niin ostoskoriin lähti mukaan Long Lasting Stick Eyeshadow nro 28. Norsunluun värinen luomiväri sopii hyvin pohjustavana luomivärinä, jos sinulla on läpikuultavan kirjavat silmäluomet ja jos käytät voidemaisia luomenpohjustuksia, jotka eivät ole kovin peittävä. Tasaisella pohjalla esim. kirkkaat luomivärit näyttävät kauniimmilta.\nLuomivärikynä kannattaa levittää sormilla liikkuvalle luomelle. Kuivahduttuaan se jämähtää iholle joten häivytä sitä ulos ja ylöspäin nopeasti. Kynän kärki on myös sen verran ohut, että sillä voi vetää rajauksen luomen alle ja häivyttää kevyesti siveltimellä.\nTässä vielä plussat ja miinukset tuotteelle:\nYli 30 värivaihtoehtoa\nJämähtää iholle nopeasti joten työskentele nopeasti\nVaatii tehokkaan meikinpoistoaineen\nMuu kauneus (76)


Koskee seuraavia: Windows 7 EnterpriseWindows 7 Home BasicWindows 7 Home PremiumWindows 7 ProfessionalWindows 7 StarterWindows 7 UltimateWindows Vista BusinessWindows Vista EnterpriseWindows Vista Home BasicWindows Vista Home PremiumWindows Vista Ultimate Enemmän\nTässä artikkelissa on kuvattu kolme vianmääritystapaa ongelmatilanteille, joissa näytönohjain lakkaa vastaamasta. Lisätietoja ongelman syistä on Lisätietoja-osiossa.\nVoit ratkaista tämän ongelman tekemällä alla olevien tapojen vaiheet alkaen tavasta 1. Jos tapa 1 ei ratkaise ongelmaa, siirry tapaan 2 ja niin edelleen.\nKun Timeout Detection and Recovery -ominaisuudelle annetaan lisää aikaa tämän toiminnon suorittamiseen rekisteriarvoa säätämällä, ongelma saattaa ratketa.\nTärkeää Tässä osassa, tavassa tai tehtävässä olevissa vaiheissa kerrotaan, miten rekisteriä muokataan. Vakavia ongelmia saattaa kuitenkin ilmetä, jos rekisteriä muokataan virheellisesti. Varmista siis, että noudatat ohjeita huolellisesti. Varmuuskopioi rekisteri varmuuden vuoksi ennen sen muokkaamista. Tällöin voit palauttaa sen, jos ongelmia ilmenee. Lisätietoja rekisterin varmuuskopioimisesta Windows 7:ssä on kohdassa Rekisterin varmuuskopioiminen.\nTimeout Detection and Recovery -rekisteriarvon säätäminen (50848)Suorita nyt\nSiirry manuaalisiin vaiheisiin | Käyttäminen\nJos tämän tavan vaiheiden tekeminen ei ratkaissut ongelmaa, jatka tapaan 2.\nSinun on ehkä määritettävä Windows Update lataamaan ja asentamaan suositellut päivitykset automaattisesti. Kaikkien tärkeiden, suositeltujen ja valinnaisten päivitysten asentaminen saattaa päivittää järjestelmätoiminnot ja muut ohjelmistot, jotka saattavat auttaa korjaamaan laitteisto-ongelmat. Voit asentaa grafiikkalaitteiston uusimman näytönohjaimen Windows Updaten avulla napsauttamalla Windows-versiosi mukaista linkkiä ja toimimalla kyseisen artikkelin ohjeiden mukaan:\nSellaisen laitteiston ohjaimen päivittäminen, joka ei toimi oikein Windows 7:ssä\nSellaisen laitteiston ohjaimen päivittäminen, joka ei toimi oikein Windows Vistassa\nJos uusimpien päivitysten asentaminen ei ratkaissut ongelmaa, siirry tapaan 3.\nJos useita ohjelmia, selainikkunoita ja sähköpostiviestejä on avoinna samaan aikaan, tämä saattaa kuluttaa muistia ja aiheuttaa suorituskykyongelmia. Sulje ohjelmat ja ikkunat, joita et käytä.\nVoit myös parantaa tietokoneen suorituskykyä poistamalla joitakin visuaalisia tehosteita käytöstä. Voit säätää kaikkia visuaalisia tehosteita ja parantaa suorituskykyä seuraavasti:\nAvaa Suorituskykytiedot ja työkalut napsauttamalla Käynnistä-painiketta ja valitsemalla sitten Ohjauspaneeli. Kirjoita hakuruutuun Suorituskykytiedot ja työkalut ja valitse sitten tulosluettelosta Suorituskykytiedot ja työkalut.\nValitse Säädä visuaalisia tehosteita. Jos sinua kehotetaan antamaan järjestelmänvalvojan salasana tai vahvistamaan toiminto, kirjoita salasana tai vahvista toiminto.\nValitse Visuaaliset tehosteet -välilehdessä Optimoi suorituskyky ja valitse sitten OK.\nHuomautus: Voit valita halutessasi myös vaihtoehdon Windows saa päättää, mikä on parasta tälle tietokoneelle.\nTämä ongelma saattaa ilmetä seuraavista syistä:\nSinun on ehkä asennettava uusimmat näytönohjainpäivitykset.\nVisuaaliset tehosteet tai liian monet taustalla suoritettavat ohjelmat hidastavat tietokonetta.\nGrafiikkasuoritin käsittelee grafiikkaa sallittua pidempään.\nHuomautus: Jos käytössä on vanhempi näytönohjainkortti, Windows-version kanssa täysin yhteensopivaa näytönohjainta ei ehkä ole.\nLisätietoja Timeout Detection and Recovery -toiminnosta on kohdassa Grafiikkasuorittimien Timeout Detection and Recovery -toiminto WDDM:n kautta.\nPäivitetty viimeksi: 18.4.2018


Johdon liiketoimet | Componenta Group\nJohtohenkilöiden ja heidän lähipiirinsä liiketoimien ilmoittaminen Componenta Oyj:lle\nPyydämme Markkinoiden väärinkäyttöasetuksen ((EU) N:o 596/2014, ”MAR”) mukaisia Componenta Oyj:n johtohenkilöitä ja heidän lähipiiriään noudattamaan alla olevia ohjeita liiketoimien ilmoittamisessa 3.7.2016 alkaen:\nllmoitukset on tehtävä Componenta Oyj:lle ja Finanssivalvonnalle välittömästi ja viimeistään kolmen (3) työpäivän kuluessa liiketoimen tekemisestä. Huomioi, että ilmoitus yhtiöön tulee lähettää kolmantena työpäivänä klo 9 mennessä. Aikarajojen noudattamatta jättäminen saattaa johtaa viivästyssanktioihin ilmoittajalle ja yhtiölle.\nLiiketoimien ilmoitusvelvollisuus koskee kaikkia liiketoimia sen jälkeen, kun 5 000 euron kokonaismäärä on saavutettu kalenterivuoden aikana. Tämä raja-arvo määritellään laskemalla yhteen netottamatta kaikki kalenterivuoden aikana tehdyt liiketoimet.\n1. Lähetä Componentalle etukäteen ilmoitus suunnittelemastasi liiketoimesta osoitteeseen ir.componenta@componenta.com.\n2. Täytä liiketoimien ilmoittamista koskeva lomake Finanssivalvonnan sivuilla liiketoimen tekemisen jälkeen\nComponenta Oyj:n LEI-tunnus 5493000SDCOXVGZDWK18\nComponenta Oyj:n osakkeen kaupankäyntitunnus CTH1V\nComponenta Oyj:n osakkeen ISIN-koodi FI0009010110\nViitenumero Generoituu automaattisesti lomakkeelle (ei tarvitse täyttää)\nMalleja lomakkeen täyttämiseen löydät Finanssivalvonnan esimerkeistä.\n3. Lähetä täytetty lomake sähköpostin liitteenä yhtiölle ja Finanssivalvonnalle välittömästi liiketoimen tekemisen jälkeen\nLähetys Componenta Oyj:lle: Lähetä lomake sähköpostin liitteenä osoitteeseen ir.componenta@componenta.com kolmantena työpäivänä klo 9 mennessä\nIlmoita sähköpostissa myös puhelinnumero, josta sinut tavoittaa, mikäli Componentalla tulee ilmoitukseen liittyen kysyttävää\nOngelmatilanteissa ole yhteydessä osoitteeseen ir.componenta@componenta.com tai soita 010 403 2781 .\nComponenta Oyj julkaisee saamansa ilmoituksen pörssitiedotteena viipymättä ilmoituksen saatuaan.\nLisätietoja johtohenkilöiden ja heidän lähipiirinsä liiketoimien ilmoittamiseen liittyvästä sääntelystä saat täältä.


Circolo Nautico Foce Cecina: läheiset hotellit, valokuvat, osoite, Italia kartta, lähellä, varaus\nOsoite: Localitorticciolo, Cecina Mare, Tuscany 57023\nPuhelin 1: 0586.620.602\nEtäisyys keskustasta jalan on 9 minuuttia, ja hotellin sijainti on Via Dei Marinai 19, itä-Marina di Cecina, mikä sopii loistavasti kaupungin ja sen ympäristön tutkimiseen.Hotellissa on 51 huonetta tyLue lisääypistä Room kategoriaan Room. Hotel Sileoni -hotellin edullisin huonehinta on 58 euroa.Kolme tähteä -kategoriaan kuuluvan budjetti-tyylisen hotellin sijaintina on Marina di Cecina. Hotelli tarjoaa käyttöösi useita eri palveluja, joihin kuuluvat mm. Ravintola, Huonepalvelu, Baari, Pika-check-in/out . Laajakaista-Internet-yhteys on saatavilla hotellissa.Puutarha on mukava lisä hotellin palveluihin. Hotellissa on solarium, jossa voit virkistäytyä. Matka lentokentälle (Galileo Galilei) kestää autolla noin 87 minuuttia (etäisyys lentokentästä on 43 km ).Piilota teksti\nHotelli (Marina di Cecina) on budjetti-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. n.a..Sijaintina on Via Cappellini 8, itä-MarinLue lisääa di Cecina, ja etäisyys keskustasta jalan vain 10 minuuttia.Matka Galileo Galilei-lentokentälle vie autolla noin 87 minuuttia (43 km ).Piilota teksti\nHotel Tornese-hotellissa on 53 huonetta. Huoneiden hinnat alkavat summasta 45 euroa, mutta voit tehdä huonevalintasi kaikkien eri kategorioiden välillä Room-tyypistä huonetyyppiin Double room with freLue lisäänch bed. Etäisyys keskustasta jalan on 10 minuuttia, ja hotellin sijainti on Viale Galliano 36, itä-Marina di Cecina, mikä sopii loistavasti kaupungin ja sen ympäristön tutkimiseen.Ranta-tyylinen Hotel Tornese-hotelli on varustettu kaikilla mukavuuksilla, joihin kuuluvat esimerkiksi: Ravintola, Huonepalvelu, Baari, 24h vastaanotto, Savuttomat huoneet, Business-keskus, Pesula, Aamiainen huoneeseen, Ilmainen pysäköinti, Pika-check-in/out, Televisio, Ilmastointi, Satelliitti TV.Laajakaista-Internet-yhteys on saatavilla hotellissa.Lentokentälle menijöille tiedoksi, että Galileo Galilei-lentokentän etäisyys hotellista on 43 km . Matka vie autolla noin 87 minuuttia.Terassi on mukava lisä hotellin palveluihin. Kun haluat rentoutua, hotellin poreallas on käytössäsi.Muuta hyödyllistä tietoa:Hotellissa on maksullinen pysäköinti.Piilota teksti\nBudjetti-tyylinen Hotel Massimo-hotelli on varustettu kaikilla mukavuuksilla, joihin kuuluvat esimerkiksi: n.a..Etäisyys keskustasta autolla on 4 minuuttia, ja hotellin sijainti on Via Benedetto ZaccaLue lisääria 3, itä-Marina di Cecina, mikä sopii loistavasti kaupungin ja sen ympäristön tutkimiseen.Matka lentokentälle (Galileo Galilei) kestää autolla noin 88 minuuttia (etäisyys lentokentästä on 44 km ).Piilota teksti\n16 huoneella varustetun Manuel Hotel-hotellin huoneiden lähtöhinta on 40 euroa, ja voit valita kaikista eri huonekategorioista (Room-Room).Budjetti-tyylinen Manuel Hotel kuuluu kaksi tähteä-kategoriaaLue lisään, ja se on varustettu kaikilla mukavuuksilla: Ravintola, Baari, Savuttomat huoneet, Ilmainen pysäköinti, Televisio, Ilmastointi.Etäisyys keskustasta autolla on 4 minuuttia, ja hotellin sijainti on Via Dei Campilunghi 6, luoteis-Marina di Cecina, mikä sopii loistavasti kaupungin ja sen ympäristön tutkimiseen.Puutarha on mukava lisä hotellin palveluihin. Matka lentokentälle (Galileo Galilei) kestää autolla noin 83 minuuttia (etäisyys lentokentästä on 41 km ).Hotellissa on ulkouima-allas, jossa voit virkistäytyä. Muuta hyödyllistä tietoa:Hotellissa on maksullinen pysäköinti.Piilota teksti\nLillatro 4,8 km\nVada 3,8 km\nJolly Beach Kirjaudu TVtrip-uutiskirjeen postituslistalle


Kesän kuumimmat grillit – K-Ruoka\nGrillit ovat nykyajan leirinuotioita, joiden ympärille keräännytään viettämään aikaa yhdessä. Grillaamisen viehätys koostuu hyvän ruoan ohella myös itse matkasta, grillin ja välineiden valinnasta itse grillaamiseen.\nYksi luottaa perinteiseen pallogrilliin, toinen hifistelee trendikkäällä kaasugrillillä - välineitä ja grillaustyylejä on yhtä paljon kuin grillaajiakin. K-Raudan tekemästä kuluttajakyselystä selvisi, että suomalaiset arvostavat grilleissä kolmea asiaa yli muiden:\nTulosten perusteella K-Rauta uudisti koko Cello-kaasugrillimallistonsa upeaksi kaasugrillien tähtikentälliseksi, jossa yhdistyvät asiakkaiden toivomat ominaisuudet. Uuteen mallistoon voit tutustua K-Raudan verkkosivuilla.\nGrillaus - jokaisen oikeus\nGrillaus on Suomessa koko kansan huvi, joka ei rajoitu vain kesämökeille ja omakotitalojen pihoille vaan saapuu kevään tullen myös urbaaniin ympäristöön. Pienen pallogrillin voi sitoa pyörän kyytiin ja yllättää ystävät suussasulavilla grilliherkuilla vaikka puistopiknikillä.\nGrillin valinnassa omat tarpeet kannattaa miettiä tarkkaan. Vaikuttavia tekijöitä ovat muun muassa grillin sijoituspaikka, grillaamisen nopeus tai kiireettömyys, syöjien määrä sekä grillissä käytetyt materiaalit. K-Raudan mukaan hyvä nyrkkisääntö on joka tapauksessa hankkia astetta isompi grilli, kuin mitä arkikäytössä uskoo tarvitsevansa.\nGrillaamisesta teet entistä parempaa hyvillä välineillä. Poimimme suosikkimme K-Raudan grillausvälineistä tähän:\nCellon Cooking System -grillauslevyt: pizzakivi, parila ja ruskistuslevy (Cello Carbon ja Platinum -grilleihin)\nWeberin langaton iGrill 2 -lämpömittari, jonka voi liittää Bluetooth-yhteydellä ilmaiseen Weber iGrill -sovellukseen\nHiilikaukalo Napoleon-kaasugrilliin, jonka kanssa voit käyttää Napoleon-kaasugrilliä hiiligrillinä\nWeberin kanateline, jossa voit kanan lisäksi kypsentää jopa kakkuja\nCello Cooking System -grillauslevyt\nK-ruokakaupoista löydät myös monipuolisen valikoiman Pirkka-grillituotteita, kuten kätevät hampurilaispihvimuotit sekä kahvalliset grillausalustat. Tutustu Pirkka-grillituotteisiin täällä\nGrilli kuntoon Pirkka-tuotteilla!


Juniori-ikäluokkien valmentajat kaudelle 2021 nimetty | FC Inter\nJuniori-ikäluokkien valmentajat kaudelle 2021 nimetty\nValmennuspäällikkö Jani Mäenpää on iloinen ja ylpeä tulevan kauden valmentajaryhmästä. (Kuva: Pia Kankare)\nFC Inter on solminut ison määrän valmentajasopimuksia kaudelle 2021. Suurin osa valmennusryhmästä on nyt selvillä ja lisäksi yksittäisten paikkojen täyttämiseksi käydään edelleen sopimusneuvotteluja.\nInterin valmennuspäällikkö Jani Mäenpää on tyytyväinen seuran valmentajien kehittymiseen kuluneen kauden aikana.\n– On ollut ilo seurata kauden 2020 valmentajiemme kehittymistä harjoitus- ja pelikentillä. Seuramme valmentajien keskinäinen vuorovaikutus on kasvanut paljon ja olemme ottaneet merkittäviä askeleita eteenpäin erityisesti siinä, kuinka yhtenäinen, tiivis ja toisiaan sparraava valmentajaryhmämme kokonaisuudessaan on, kehuu Mäenpää.\nYhtenä tärkeimpänä kriteerinä valmentajia valittaessa on interiläisen valmennuslinjan noudattaminen. Interin oma valmentajapolku auttaa myös kokemattomampia valmentajia kehittymään.\n– Kauden 2021 valmentajaryhmämme koostuu valmentajista, jotka ovat valmiita tekemään töitä pelaajakehityksemme eteen valmennuslinjamme mukaisesti itsensä täysillä likoon laittaen. Tulevassa valmennusryhmässä on sopiva sekoitus kokemusta ja nuoruutta. Ilahduttavaa on myös se, että valmennusryhmäämme kuuluu seurahistoriamme ensimmäiset naispuoliset valmentajat, tiivistää Mäenpää.\n– Hieno fiilis päästä julkaisemaan tulevan kauden valmentajaryhmämme ja tunnen suurta ylpeyttä ryhmästämme. Tämän ryhmän kanssa työskentely on itselleni etuoikeus, niin myös seuramme pelaajille, päättää Mäenpää.\nFC Interin juniorivalmentajat kaudella 2021:\nA: Niko Valikainen\nB1: Eetu Kaipio, Matti Raho, fysiikkavalmentaja Jari-Pekka Malinen\nB2/B3: Onni Vaininen, Petri Mäkinen\n2006: Sami Sanevuori, Niko Kagan, Mikko Syrjänen, Joel Mirel, Veli-Pekka Huotari, Valtteri Roiha\n2007: Merdan Mahmud, Jari Hovi, Koomar Ali Aftab, Patrik Pakkala\n2008: Merdan Mahmud, Issa Najjar, Aleksi Laiho, Saku Koskinen, Janne Virtanen, Teppo Rumpunen, Arban Rashica\n2009: Mika Pietilä, Jarno Heinonen, Olli Saikkonen, Marjut Finska-Bezerra\n2010: Kerim Mahmud, Mohamed Najjar\n2011: Doan Mirel, Taavi Pöyry\n2012: Otto Tuovinen, Sami Sinkkonen\n2013-2014: Joel Mirel, Sami Moilanen, Venla Nieminen\nMV-Valmentajat: Tony Saari, Kaj Loven, Joonas Pulli, Kristian Kujala\nTalenttivalmentajat: Timo Paasolainen ja Erol Ates\nSyyskuun vapaaehtoinen: Rami Kujanpää


Krista yllättyi tähtituomareiden kommenteista koe-esiintymisen jälkeen – ”En nukkunut koko yönä” | Ruutu\ntoday 10.11.2016 klo 12.00\nKrista Ahponen, 20, vakuutti Talent Suomen tähtituomarit eläytymällä Michael Jacksoniksi viimeistä piirrettä ja tanssiliikettä myöten. ”Mulla oli hirveät adrenaliinit päällä kun lähdin kotiin päin, enkä nukkunut koko yönä”, Krista kertoo koe-esiintymisistä. Talentti oli tähtituomareilta saamistaan kommenteista yllättynyt, mutta myös iloinen. Vieraileva tähtituomari David Hasselhoff antoi Kristalle erityisen parannusehdotuksen, johon esiintyjä koittaa nyt bootcampilla keskittyä. ”Mä yritän tehdä sen, minkä hän mulle sanoi silloin”, Krista sanoo päättäväisenä. ”Nyt katsotaan vaan, mitä tuomarit sanoo, kun ei ole enää yleisöä, että miten ne lähtee mukaan. Se vähän tässä kuumottaa!” talentti miettii esiintymistään. Talent Suomen viimeiset bootcamp-jaksot torstaina ja sunnuntaina kello 20 Nelosella. Sunnuntaina 20.11. nähdään ensimmäinen suora semifinaalijakso! Lisämateriaalia löydät Facebookista, Instagramista, Snapchatista ja Twitteristä. Keskusteluun voit osallistua häsällä #talentsuomi.


Herkkusuun kinuskidonitsit - Piparkakkutalon Akka\nJipii, vappu lähestyy, joten on donitsin aika!\nMuistakaa myös laittaa sima käymään, sillä viileässä hitaasti käytetty sima on maukkaamman makuista kuin nopeasti lämpimässä jäytetty. Siman tekeytyminen kylmässä valmiiksi kestää noin viikon, joten nyt on viimeiset hetket käsillä sen asian suhteen.\nMonissa ohjeissa käsketään kuumentamaan öljy 170 asteiseksi ja varmistamaan se mittarilla.\nMoista toimenpidettä ei tarvitse tehdä, jos muistaa olla tarkkaavainen öljyn kanssa ja laittaa kokeeksi pienen taikinapalan kuumaan öljyyn.\nJos taikina alkaa porisemaan ja ruskettumaan, on öljy sopivan lämmintä. Monet rasvat leimahtavat liekkeihin vasta 300 asteen kieppeillä, joten aika paljon on pelivaraa, kunhan muistaa säädellä lieden lämpötilaa paiston aikana, jos huomaa öljyn olevan liian kuumaa tai kylmää.\nMuista myös aina varata kattilalle kansi, jolla voit nopeasti tukahduttaa liekit, jos rasva sattuisikin leimahtamaan liekkeihin. Vettä ei parane paistorasvan sekaan heittää, sillä sitä tapahtumaa voisi lähinnä kuvata "ilo"tulitukseksi ja ympäri keittiötä roiskuva tulensekainen rasvasade ei välttämättä tee hyvää pintamateriaaleille saati kehollesi.\nReseptin taisin joskus bongata Maku-lehdestä ja tein oman version.\nn. 15- 20 kpl koosta riippuen\n2 pakettia (yht. n. 1 kg) kookosrasvaa paistamiseen\nLisää sekaan kuivat aineet ja nesteet.\nSekoita tasaiseksi ja anna taikinan levätä kymmenisen minuttia kulhossa.Kauli se sitten leivinpaperin päällä vajaan senttimetrin paksuiseksi levyksi ja painele juomalasin tai muotin avulla ympyröitä, joiden keskelle reiän saa näppärästi vaikkapa sormilla venyttäen.\nKuumenna öljy 170 asteiseksi ja paista donitsit molemmin puolin kauniin ruskeiksi.\nNosta kypsät donitsit talouspaperin päälle hetkeksi, jotta ylimääräiset rasvat imeytyvät paperiin.\n3 rkl voita kun seos on jo valmista\nMittaa sokeri ja kerma kattilaan ja keitä iloisesti kuplien n. 10 min.\nMittaa kiehumisaika siis vasta siitä, kun seos alkaa kuplimaan.\nKun kinuski on sakeutunut ja tuntua tahmaiselta, on seos valmista. Nosta kattila liedeltä ja lisää voita muutama nokare.\nKasta donitsit kuumassa kinuskissa ja koristele haluamallasi tavalla.\nDippailun kanssa ei kannata hidastella, sillä kun kinuski alkaa jäähtymään ja kovettumaan, ei se enään tartu donitsien pintaan.\nJos tämä sattuu käymään, nosta kinuski takaisin liedelle ja hämmennä miedolla lämmöllä hetki, jotta seos taas juoksevoituu.\nKoristele haluamallasi tavalla. Itse käytin hasselpähkinärouhetta ja syötäviä pehmeitä koristehelmiä.\nMuista pitää pienet lapset ja jaloissa pyörivät eläimet kauempana näistä munkkitouhuista, jotta säästytään suuremmilta tapaturmilta. :)\nLabels: arvonta, blogiarvonta, donitsit, herkkusuun kinuskidonitsit, kinuski, kinuskidonitsit, leivonta, makeat, makeat leivonnaiset, munkin paisto, munkkejen paistaminen, munkkirasva, vappu\nPiparkakkutalon Akka 26. huhtikuuta 2014 klo 23.05\nJokohan tämä kommentointi taas toimisi... :)\nAnonyymi 27. huhtikuuta 2014 klo 13.39\nOnko tuo kookosrasva siis kiinteää ja sulaa öljymäiseksi lämmetessään?\nPiparkakkutalon Akka 27. huhtikuuta 2014 klo 15.10\nJuuri näin. Uppopaistoon soveltuvaa kookosrasvaa löytyy yleensä kaupan kylmähyllystä puolen kilon paketeissa rasvahyllystä. :) Kookosrasvoja löytyy myös luontaistuotehyllyistä, mutta ne ovat vähemmän käsiteltyjä joten eivät välttämättä sovellu paistamiseen niin hyvin. Ne käyvät kyllä muuhun ruoanlaittoon, ovat terveellisiä ja itse käytän sellaista myös ihonhoitoon. :)


Ruokaostokset ja raha - MUTSIS ON\nRuokaostokset ja raha\nNyt on joku superpostaustahti päällä kun on taas vähän parempi päivä ja niinä huonoina päivinä en sitten taas pääse mitään kirjoittelemaan. Kirjoitin taannoin siitä säästämisestä ja sen jälkeen on kyselty kauheasti kuinka paljon meillä menee rahaa ruokaan. Tuli paljon myös kysymyksiä ja oletuksia, että eletään sitten varmaan ihan minimalistisesti ja syödään heikkolaatuisia ruokia kun meillä menee suht vähän ruokaan rahaa. Tultiin äsken kauppareissulta ja kuvasin teille nyt vähän, että mitä ostettiin.\nKäytiin tänään Prismassa ja Lidlissä ostoksilla. Prismasta ostettiin sillainen valtava pahvilaatikollinen vaippoja, vanupuikkoja, laatikollinen pillimehuja, mulle autoon parit grandit, Avalle mansikkamaitojuoma, tacomaustetta ja Sallisen jauhelihamaustetta(jonka hinta kirpasee, yli 6 euroa, mutta sen arvosta!), broilerin fileesuikaleita, kaksi pakettia naudan paistijauhelihaa, pussillinen perunaa, vesimelonia, sitruuna, tuorejuustoa ja norjalainen merilohifilee. Ostokset kustansivat yhteensä 64 euroa, mutta mulla oli 50 euron lahjakortti Oriflamen kampanjasta, jonka takia mentiinkin Prismaan, joten meille tuli hintaa 14 euroa.\nLidlistä ostettiin banaania, omenaa, kirsikkatomaatteja, ruokakermaa, maitoa, piimää, kananmunia, vehnäjauhoja, tomaattikeittoa, karkkia, rusinoita ja vessapaperia. Rahaa meni tasan 22 euroa. Eli koko kauppareissuun meni 36 euroa (plus se lahjakortti) ja kyllä me pari viikkoa eletään, maitoa ja hedelmiä pitää hakea lisää. Kotona meillä oli ennestään porkkanaa, perunaa, tomaattia, purjoa, montaa erilaista pastaa, tomaattimurskaa, jogurtteja ja kaikkea perustarviketta, sekä jääkaapissa paketti kanaa ja pakkasessa lihoja. Seuraavan parin viikon ajan meillä syödään yrtti-pippurikuorrutettua lohta perunamuusilla ja uunikasviksilla, juustoista kanapastavuokaa, broilerkiusausta, spagetti bolognesea, lasagnea, ruokaisaa munakasta, pitsaa, lihapullia sienikastikkeessa ja kaikenlaista muuta. Eli ei mun mielestä mitään kituutusruokia 😉 Mikäli saa käyttää kaikkia näitä varastoja, mitä meille on kerääntynyt kun ostetaan aina tarjouksesta, voisin jossakin haasteessa suhteellisen helposti ruokkia meidän 3 hengen perheen alle satasella kuukaudessa. Aamupalaksi ja iltapalaksi Ava syö yleensä puuroa ja välipalaksi on hedelmiä ja jogurtteja. Ava napostelee usein myös kuivattuja hedelmiä ja rusinoita. Huomenna leivotaan sämpylöitä vielä kun syötiin aamulla viimeiset pakkasesta.\nLahjakortin takia ostettiin nyt varastoon noita vaippoja ja raaskin ostaa taas tota kallista jauhelihamaustetta. Ilman lahjakortteja en normaalisti myöskään ostaisi kalliimpaa tuorejuustoa, vesimelonia, suomalaisia kirsikkatomaatteja, kalliimpaa jauhelihaa ja kanaa sekä norjalaista merilohta, mulle kelpaa se halvempi kirjolohikin 🙂 Asioita joihin keskityn kauppareissulla on hedelmien tuoreus, tarjouslihat, jogurteissa ja maitotuotteissa halvimman merkin löytäminen, tarjousten hyödyntäminen, eli ostan suuren määrän tuotteita jotka säilyvät pitkään. Tarjousten hyödyntäminen on ollut se kaikkein paras, koska niiden ansiosta meillä on aina kuivakaapit ja pakkanen täynnä ja kaupasta ei tarvitse ostaa niin paljoa kaikkea, koska kotoa löytyy jo suurin osa aineista. Aina kun on enemmän rahaa, täytän kaikki kaapit ja pakastimen ja sitten kun taas on vähemmän, ei mene kauppaan rahaa muuta kuin maitoon ja hedelmiin, kun voidaan elää kaappien antimista. Kerätään myös kesällä ja syksyllä pakkaseen marjoja ja sieniä. Marjat on kivaa plussaa ja sienillä saa täydennettyä hyvin ruokia. Topias inhoaa sieniä, mutta livautan niitä aina salaa ruokiin ja se tyytyväisenä syö ja kehuu kun ei tiedä, että siellä on sieniä joukossa…\nMillaisia ruokia te ostatte? Oletteko merkkiuskollisia, vai etsittekö aina halvempaa vastiketta? Mä olen huomannut, että monessa tarvikkeessa se halvempi on oikeasti parempi, jos taas halpis onkin surkeaa, vaihdan takaisin kalliimpaan. Esimerkiksi Lidlin vessapaperi on paljon paksumpaa ja vahvempaa ja kestää kauemmin. Ja Ava tykkää paljon enemmän Lidlin maidosta kuin noista kalliimmista merkeistä. Myös Lidlin halpisjogurtit ovat ihanan kermaisia ja maistuvat hyvältä. Oltermanni on yksi niistä harvoista, joissa en suostu tinkimään, koska se vaan on ihan parasta! En oikein tykännyt siitä Lidlin vastikkeesta. Aurajuusto on toinen, josta en ikinä osta muuta kuin sitä aitoa oikeaa Auraa. Ja kurkun täytyy aina olla suomalaista, se ulkomaalainen ei ole hyvää. Melkeen kaikki muu meillä onkin halpista!\n16.4.2013 klo 19:33\nToisaalta Lidlin jogurteissa ja jäätelöissä on järjetön määrä sokeria. Siksi meillä ne on hieman boikotissa. Toki hyvänmakuisia ovat 😉\n6.4.2013 klo 17:02\nAattelin täs vaan sanoo että lidlin maitohan on valion maitoa, se on vaa maito mitä lidlissä myydää ni ne ei maksa valion nimestä toisin ku isommat ketjut 😉 eli siksi halvempaa mutta samaa valion maitoa! Vessapaperihan on meillä iha järjettömän halpaa :DDD\n6.4.2013 klo 18:41\nJoo mä kanssa oon yrittänyt sanoa tota ihmisille et se on sitä samaa suomalaista maitoa! 😀 Ei mitään järkeä maksaa isoa hintaa valion maidosta 🙂\n7.4.2013 klo 18:07\nKalevan maitojen hintavertailussa Prismassa oli 3senttiä halvempaa maitoa ku Lidlissä..\n6.4.2013 klo 17:03\nPst. ostappas S-marketista (tai muusta S-kaupasta) Rainbowin kermajuustoa, namskis! Olin ennen Oltermannin uskollinen ystävä, mutta Rainbowin kermajuusto onkin naminami yhtä hyvää ja maukasta, mutta halvempaa. 🙂\n6.4.2013 klo 17:58\nJoo meilläki syödään rainbown kermajuustoa, ite en oo niin juustokriitikko mut mies on ja sille kelpaa toikin ihan pelkästäänki! 🙂\nKaikki on tota kehunut niin pakko varmaan kokeilla! 🙂\n6.4.2013 klo 19:02\nMeilläki käytetää tota s-kaupan kerma juustoa ja on yhtä hyvää ku oltermanni! 😛\n6.4.2013 klo 22:13\nmeijän s-marketissa rainbown juusto on 10 senttiä kalliimpaa kuin oltermanni:)\n6.4.2013 klo 17:04\nMe toimitaan kaupassa ihan samalla tavalla 🙂 en tajua ymmärrä ihmisiä jotka ostaa yhden päivän ruuat ja sitten ravaa koko illan kaupassa kun jotain unohtuikin kauppaan.Meillä kaapit ja pakastin aina täynnä ruokaa ja usein myös pakastetaan ruokia pakkaseen nii ei tarvii edes aina tehdä ruokaa kunhan lämmittää pakkasesta.Me pärjätään loistavasti 100e ruoka kustannuksissa ja n.60e menee korvike maitoon ja vaippoihin kuussa.:) kun käyttää järkeä ruoka ostoksissa eikä tee heräteostoja rahaa jää muuhunkin 🙂\n6.4.2013 klo 18:42\nJoo ihan totta, tossa ravatessa menee helposti tuplasumma kauppaan! Mä kans joskus kauan sitten katsoin kuittia kun ei vielä osannut ajatella näitä niin kyllä sen huomas et suurin osa rahasta meni niihin heräteostoksiin 🙂\n6.4.2013 klo 17:25\nLidlin se vaaleanpunaisessa muovissa oleva kukkakuvionen wc-papru on oikeasti kaikista parasta ja jugurtit ja jätskit on lidlissä parempia kuin suomalaiset vastaavat. Yleensä etsin halvinta merkkiä mutta just Aurajuusto on se mitä yleensä ostan halvemman merkin sijasta 🙂\n6.4.2013 klo 18:43\nJep, niinpä! 🙂\n6.4.2013 klo 17:28\nTiesitkö että Prismaan oli nyt tullu Rainbow-maitoa? Suomalaista ja litrahinnaltaan halvinta!\n6.4.2013 klo 18:44\nEn tiennyt, pitää käydä katsomassa! Jos on halvinta niin sitä sitten jatkossa 😀\n6.4.2013 klo 19:15\nEn tiiä mitä Lidlissä maito maksaa, mutta tuo rainbown maito on kyllä hyvää, maksaa 1,39€ litra 🙂\n6.4.2013 klo 20:09\nKorjaus edelliseen; rainbow kevyt ja rasvaton maito on prismoissa ja s-marketeissa 0, 79 € litra 🙂\n6.4.2013 klo 17:33\nMä käyn kerran viikossa kaupassa, sinne menee noin 70 €. Meillä tehdään joka päivä ruokaa ja viikonloppuna on herkkupäivä. Ihan normi määrä siis, kun ottaa huomioon, että meillä syö kaksi gluteenittomia ja yhteensä täällä syö kaksi aikuista, kaksi teiniä, kaksi vähän nuorempaa ja kaksi alle kouluikäistä, nuorin neljän 😀 Kasvikset ja hedelmät on halpoja (pussi tomaatteja n. 3€ vertaa suklaalevyyn 😉 ) Suurin säästö kauppareissussa tulee siitä, että suunnittelee sen ensin ja menee sitten, sekä siitä, että käy vaan kerran viikossa 🙂\n6.4.2013 klo 18:45\nKuulostaa fiksulta, ja aika halvalla pääsette kun ottaa gluteenittoman ruokavalion huomioon, tiiän meinaan että se on tosi kallis! Kaikki gluteenittomat jauhot yms maksaa ihan sikana…\n6.4.2013 klo 17:34\nMe shoppaillaan S-marketissa, Siwassa ja K-marketissa. Pienellä paikkakunnalla hinnat on pilvissä ja tarjouksia harvoin. Jos on päiväysruokia -30% alessa ja ne on just jotain mitä ajattelen et voidaan syödä niin ostan. Marinoidut olen nykyään jättänyt ostamatta. Meillä menee kai aika paljon ruokaan rahaa, vaikka teen ruuat aika pitkälti alusta loppuun itse. Meillä maksaa maitolitra 1,06e ja käytetään tosin nykyään vain kevytjauhelihaa. Nyt se oli tarjouksessa 400g 2,99 normaalisti 3,49e. Eli lihatuotteet vie maitotuotteiden kanssa sen isoimman loven lompakkoon. Samoin juustot on törkeän kalliita. Ostan Pirkkaa, Oltermannia ja Arlan naturaa vaihdellen. Tykkäisin Edamista, mut se on niin törkeen hintaista. Mitään erikoisjuustoja täältä ei edes saa vaikka mieli tekisikin maistella.\n6.4.2013 klo 18:46\nOnneks täällä on Lidl, mutta ei täälläkään isoja kauppoja oo, lähimpään Turun Prismaan ei onneks oo pitkä matka! Mutta jos pitäis shoppailla k-marketissa yms niin tulsi kyllä kalliiksi :/\n6.4.2013 klo 18:02\nMä olen uskollinen Lidlille! Kaikki on paljon halvempaa. Viikon ruuat saattaa Lidlissä maksaa 40€, kun taas jos käydään sittarissa niin samaan määrään saattaisi mennä 70€. Ja me ostetaan aina alennustuotteita. Mä en itse asiassa edes osta jauhelihaa, jos se ei ole alennuksessa ja sitten kun osun oikein hyvälle päivälle kauppaan niin saatan viedä montakin lootaa -50% ja sitten niitä odottaa siellä pakkasessa. Ja yleensä vältetään ostamasta mitään turhaa hetken mielijohde herkkuja, vaan päätetään jo kotona, että ostetaanko naposteltavaa vai ei. 🙂\nTäällä toinen uskollinen 🙂 Mä teen ihan samaa aina lihojen kanssa! 🙂\n7.4.2013 klo 20:07\nMekin uskollisia Lidlille! Ostettiin kerran lidlistä viikon ruoat 27 e (~2 kassillista), haluttiin sit tuoretta kalaa sellanen kahdelle hengelle riittävä pala ja siihen päälle sellasta creme bonjour cuisine sipulinen -tuorejuustojuttua ja suklaajätskiä, ni yhteensä n. 17 e ja hedelmäpussillisen verran tavaraa. Ennemmin ostaa isomman palan kalaa lidlistä ja pakastaa loput. =) Ja Aurajuusto on aina AURAN (: Kissanruoat ja muut tulee haettua tarjoustalosta, koska siellä on niistä useasti tarjouksia. 🙂\nMinä aina juoksen tarjousten perässä, ukkoki ostaa kyl yleensä halvinta mahdollista kaupasta, mut menen Lidliin vartavasten hamstraamaan esim kermaa (muistaakseni vain 0,55€ just noi Floran kermat mitä tekin ootte ostanu :D), sitä ihanaa kreikkalaista jugurttia (tarjouksessa vaa 1,99€), pakastevihanneksia ja vessapaperia. K-marketista tai k-supermarketista sit yleensä muut. Kauppakuitista huomaa että lähes kaikki on Pirkkaa mitä tulee ostettua. Mut kissanhiekan käyn ostaan prismasta koska rainbowlla on niin halpaa hiekkaa! Lihat on AINA jostain tarjouksesta ostettuja kans.\n6.4.2013 klo 18:48\nJoo se ruokakerma on kyllä Lidlissä ehdottomasti halvinta! 😀 Mäkin aina metsästän noi tarjoukset, eikä siitä nyt niin paljoa tuu vaivaa, ja se vaiva maksaa itsensä takaisin kun kattoo kuittia 🙂\n6.4.2013 klo 18:03\nPaitsi että raejuustoa en lidlistä osta! Sen pitää olla valion. 🙂\nSe on mulla muuten sama! 🙂\n7.4.2013 klo 11:04\nMä taas en voi sietää muita raejuustoja kuin lidlin raejuustoa, ihan parasta! 😀\n6.4.2013 klo 18:09\nMeillä menee kauppaan kuukaudessa n. 200e. Pärjättäis luultavasti alle satasella, jos mulla ei olis erityisruokavaliota, jota poikaystävä tai lapsi ei voi noudattaa. Ollaan kuitenkin nyt suunniteltu, että mä yrittäisin alkaa syömään osittain ainakin poikaystävän ja lapsen ruokavalion mukaan, jollon myös rahaa säästyis (–:\n6.4.2013 klo 18:49\nErityisruokavaliot kyllä vie paljon rahaa! Mutta toi 200 euroa kuulostaa kyllä ihan passelilta summalta 🙂\n6.4.2013 klo 18:10\nMeillä ruokaan menee kuukaudessa ehkä noin 300-400 euroa. Elämme säästeliäästi, ostamme suuria määriä kerrallaan ja teemme kotikokkelit itse. Minkäänsortin merkkiuskollinen en todellakaan ole, ja näin arkisin sitä tulee käytyä niin perus Valtussa ja Siwassa kuin myös S-marketissa. Joskus ihan spesiaalitapauksissa myös Prismassa. Alennuslaareista löytyy usein todella hyvin tuotteita ja niilläkin säästää useamman pennin.\n6.4.2013 klo 18:50\nAlennuslaarit kannattaa kyllä kaivella 🙂\n6.4.2013 klo 18:20\nIhailtavan paljon jaksat nähdä vaivaa kun käytte useemmassa kaupassa. Itse en tarjouksista juurikaan välitä, menen Lidliin ja ostan sieltä ruuat, halpaa se on joka tapauksessa. Voi kun olisi itselläkin jaksamista hakea halvimmat aina. 🙂\nMinkä takia niitä sieniä pitää sitten tunkea sinne ruokiin jos Topias ei tykkää? Toi on ainakin mun mielestä superärsyttävä tapa, itse en tykkää sipulista mutta toi miekkonen aina ruokaa tehdessään murskaa sen niin pieneksi ja kuvittelee etten huomaa. Miksi sitä ei vaan voi ottaa eri lautaselta? 😀\nSiksi koska oikeasti Topias tykkää niistä, se on vaan ennakkoluulonen 😀 nyt se on alkanut syödä jo jonkun verran sieniä kun oon kertonut että tossakin oli sieniä mitä just vetelit kaks lautasellista 😀\n6.4.2013 klo 18:21\nMe käydään kerran 2 viikossa Prismassa ja ehkä 1-2 kertaa siinä välissä haen vaunulenkillä täydennystä. Ostetaan myös paljon pakastimeen lihoja ja kuivakaapissa on aina makaronia yms, riisiä, tonnikalaa, puurohiutaleita yms. Leipää haetaan kerran kuussa muutama säkki Vaasan leipomomyymälästä ja pussitetaan pakastimeen, siinä tulee jo iso säästö. Teen usein moneksi päiväksi ruokaa ja joskus myös pakastetaan. Hyvin harvoin menee roskiin ylijäänyttä (ellei unohdukin liian pitkäksi aikaa jäähtymään). Lapsi syö vielä soseita (+hedelmiä yms sormiruokaa) jotka pääasiassa teen itse ja pullosta ei osaa juoda. Vaippoja menee Lidlin paketti 1-1,5 kuukauden aikana kun päivällä on kestovaipat. Ite syön myös aamupalaksi lapsen kanssa puuron ja illalla ja välipaloina rahkaa marjoilla. Herkkuja ostetaan vähän. Monesti oon saanut myös ihmettelyjä miten pärjätäön niin vähällä! Pienituloisena se on pakko pärjätä 😀\n6.4.2013 klo 18:52\nKuulostaa samalta kuin meillä 🙂 Harmi ettei täällä oo mitään tollasta leipomomyymälää lähellä! Kyllä sitä pärjää kumman pienellä kun siihen tottuu 🙂\n6.4.2013 klo 19:18\nEmilia, vaikka te elätte tarjouksilla useimmiten.. olisiko teillä kuitenkin rahaa elää sillai että käyttäsitte ruokiin enempi rahaa? Ei siis ole pakko vastata 🙂 Mielenkiinnosta kysyn:)\n6.4.2013 klo 19:26\nJoo mutta sitten on taas vähemmän rahaa muihin juttuihin 🙂 me tykätään käydä elokuvissa, vuokrata leffoja, syödä ulkona, shoppailla yms niin niihin menee enemmän rahaa varmaan kuin ruokaan 😀 joskus jos ollaan laiskoja ja ostetaan yhdestä kaupasta kalliit ruuat niin sit ei raaski laittaa mihinkään muuhun enää rahaa. Oon kyllä tän ruoan kanssa säästämisen myötä tullu säästäväisemmäksi muutenkin, en esim raaski ostaa jotain 10€ hintasta paitaa kun se on niin hirveen kallis 😀\n6.4.2013 klo 19:04\nMä oon vähän kade.. Meillä mies syö kuin hevonen (on siis ihan laiha, mutta jumalattoman pitkä). Meillä riittää ehkä 1 1/2 päiväks jos tehään kolme vuokaa makaronilaatikkoa.. Että rahaa menee vaikka suunnittelee, hyödyntää tarjoukset ja tekee itse kaikki ruoat.. 🙂\n6.4.2013 klo 19:21\nHaha, tähän on pakko tulla kommentoimaan, että meillä sama! mies saattaa syödä paketillisen lihapiirakoita (10kpl) parissa päivässä, vaikka mä oisin laskenu että ne riittää ainakin viikoksi 😀\n7.4.2013 klo 12:14\nIhanaa, en oo siis yksin! 😀\n8.4.2013 klo 11:18\nTäällä sama, iso vuokra makaronilaatikkoa kestää max 2päivää 😀\n11.4.2013 klo 20:02\nSiis Topias syö kans järjettömät määrät! 😀 Se vetää helpolla yksin kokonaisen makaronilaatikon :DDD Mutta nyt kun mä en oikein syö, niin riittää paremmin 😀\n6.4.2013 klo 19:36\nmutta tossa maustejutussahan vaan säästää 😀 kun ne meiranki jauhelihamaustepussit on 50 g reilu 2 e, niin tossahan on moninkertanen määrä 🙂\nJoo totta mut se on vaan kertaheitolla niin iso summa 😀\n6.4.2013 klo 20:20\njos osteskelee vaikka Pirkan tuotteita niin vähän tuoteselosteita katsomalla huomaa, että valmistaja onkin täysin sama kun vieressä oleva kalliimpi saarioinen yms. Me ollaan kauan etsitty oltermannin korviketta, koska se on niin pirun kallista ja se kilon juusto ehtii meillä homehtua ennen kuin sen ehtii syödä (toi yks mulkvisti on syömässä valtion juustoja ja mä sentään yksin kokonaista kiloa syö!) ollaan löydetty YLLÄTYS Xtran sellanen pieni kermajuusto, rasvasta, mutta ah niin hyvää. Lisäksi se on tosiaan niin pieni, että menee tällaselle leskelle mainiosti! Lidliä suositaan myös paljon, koska lets face it, se on vaan törkeesti halvempi. Auraa en myöskään vaihda muihin, kokeiltu on, mutta ei.\nTotta! 🙂 Se on vaan se nimi, mistä sitä hintaa maksetaan. Mun pitäis kans koittaa löytää joku halvempi juusto!\n6.4.2013 klo 20:31\nMä en näe mitään syytä ostaa mahdollisimman halvalla kaikkea. Meillä juodaan esimerkiksi luomumaitoa mikä on kalliimpaa. Syödään mahdollisimman terveellisesti ja niin ettei sisällä kaiken maailman aromivahvikkeita, e-aineita ja kaikista pahinta keinotekoista natriumglutamaatia. Niistä en tingi millään tai ylipäätään ruuasta. En ymmärrä miksei hyvään voi hieman panostaa. Tottakai monet halpikset maistuu ”paremmalta” kun niissä on keinotekoista natriumglutamaattia, kuten lihamausteissa, lihakuutioissa, valmis mausteissa yms. Mieluummin ostan erikseen kaikki mausteet ja maustan ruokani muulla kuin sellaisilla aineilla jotka vaikuttavat aivoihin ja saavat minkä tahansa ruuan maistumaan hyvältä.\n7.4.2013 klo 14:54\nKai kuitenkin tiedät, että myös luomumaidossa on niitä kuuluisia lisäaineita tuotteen säilyvyyden ja rakenteellisuuden varmistamiseksi? Myös ulkomaalaiset luomutuotteet saattavat olla jopa yhtä hyödyttömiä ja teollistettuja kuin kotimaiset ns. ”einekset”. Se että jossakin purnukassa lukee, että tuote on luomua ei ole automaattinen tae että se olisi aidosti terveellisempää. Lisäksi tutmikukset luomumaidon paremmuudesta ovat ristiriitaisia. Joidenkin tutmuksien mukaan luomumaito on parempaa, joidenkin mukaan ero ei ole huikeankaan suuri.\n6.4.2013 klo 21:41\nMe käytimme aiemmin lähi K-marketia, se kun oli vieressä eikä tarvinnut lähteä autolla. Tekivät kesällä remontin ja hinnat nousivat pilviin, joten vaihdoimme seuraavaksi lähimpään, joka on Lidl. Vuosien boikotin jälkeen (opiskelupaikkakunnan Lidl oli todella surkea!) yllätyimme miten iso valikoima niillä nykyään on ja paistopisteen tuoreet leivät viimeistään saivat meidän jäämään asiakkaiksi. Kauppalasku on pienentynyt, vaikken kyllä tarkalleen tiedä paljonko rahaa tarkalleen menee. Ainoa mikä kirpaisee on se, että Lidlin luomumaito on saksalaista. Meilläkin vältellään lisä- ja täyteaineita ja suositaan luomua, mutta itseasiassa sehän on nimenomaan sitä halvinta ruokaa, kun ostaa niitä juureksia ja muita perusraaka-aineita ja jättää einekset ja puolivalmisteet hyllyyn, eikä tarvitse edes valita halpiksia.\n11.4.2013 klo 20:04\nLidlissä on kyllä nykyään tosi iso valikoima! 🙂\n7.4.2013 klo 04:13\nMeillä menee 150e viikossa kahdella hengellä.. että kyllä tuo minulle melko ”kituuttamista” olisi 😀\nJokanen tavallaan, mä nautin rahan säästämisestä 🙂\n7.4.2013 klo 07:20\nPakko kommentoida, Lidlin rasvaton maito on 0,71€ /litra ja kevytmaito 0,75€/ litra, kun rainbowin on 0,79€/litra. Lidl on vaan edullisin! 🙂\n11.4.2013 klo 20:05\nSe varmaan vaihtelee paikkakunnittain kanssa, mut täällä on kans Lidlin maito halvin 🙂\n7.4.2013 klo 08:46\nTää postaus sai mut ajattelee että kyllä mullakin parantamisen varaa on. Meitä on minä ja kaksi lasta ja meillä menee se 60-100e viikossa kauppaan. toki tuo sisältää sitten kaiken, kissanhiekasta maitopurkkiin. Ja toki mun poltan niin sehän maksaa aivan kivasti kuukaudessa. Mutta pitäisi enemmän itse alkaa katsoo tarjouksia ja käydä lidlissäkin pitkästä aikaa pyörähtää. Jotenkin vaan en oo tykästyny ajatukseen että pitäisi käydä parissa kaupassa kun eikö yhdessä voi käydä vaan ruokaostoksilla 😀 Vähän sentään olen parantanut enkä aina katso ”merkki”tuotetta vaan otan edullisempaa. yksi on vaan sellainen mistä en luovu, juhla mokka kahvista 😀\nMutta suuri kiitos tästä postauksesta nimittäin ensi kerralla ku meen kauppaan niin teen listan ennen sinne menoa ja katson oikeesti niitä tarjouksia 🙂\nEi kaikesta kannatakkaan luopua, ostaa muut halvemmalla niin raaskii ostaa niitä jotain kalliita merkkejä! 🙂\n7.4.2013 klo 09:55\nOon kieltämättä hieman kade, koska meitä on taloudessa vain 2 aikuista. Käydään kerran viikossa ruokakaupassa Prismassa tai Lidlissä. Kerralla meillä menee n. 40-50€ rahaa, lisäksi haetaan täydennystä 1-2 kertaan (maitoa, hedelmiä, salaattia). Nykyään pyrin käymään pääsääntöisesti Lidlissä, mutta en ole aina saanut kaikkia tarvitsemiani tuotteita. Olen huono suunnittelemaan etukäteen, mitä syötäisiin ja tulee tehtyä niitä heräteostoksia. Noudatamme molemmat tarkkaa ruokavaliota, joten lihatuotteet tekevät budjettiin ison loven ja lisäravinteet.. Pyrin kyllä juoksemaan tarjousten perässä (mutta useimmitin meidän lähi Lidlistä, ne ovat jo loppu). Syömme tosi harvoin mitään herkkuja! (1 x kahdessa viikossa, ei aina silloinkaan). Enkä ole mikään merkkiuskollinen, vaan suosin kyllä ihan Pirkka, Rainbow yms halppis merkkejä 🙂 Täytyisi varmaan ruveta enemmän suunnittelemaan etukäteen mitä syödään eli siis tutkimaan netin ihmeellisiä maailmoja (säästäisi rahaa). En oo meinaan mikään masterchef 😉\n11.4.2013 klo 20:07\nNoi lisäravinteet kyllä maksaa kanssa paljon ekstraa.. Suunnittelu kannattaa, mutta ei kannata ottaa liikaa stressiä 🙂\n7.4.2013 klo 12:18\nsamaa mieltä kuin edellinen anonyymi, mulla ei ole varaa syödä halpaa, keinotuotettua ruokaa. se maksaa sitten koko loppuelämän. sairaalakuluissa ja terveydessä.\nHuoh 😀 jokanen tavallaan\n7.4.2013 klo 16:27\nJos asuisi kahdestaan koiran kanssa, ruokaan menisi huomattavasti vähemmän rahaa, mutta täälläkin pitkä mies syö kolmen edestä. 😀 Tekee ison uunivuoallisen ruokaa, niin siitä ei varmasti riitä seuraavaksi päiväksi.\nViikossa ruokakauppaan (elintarvikkeet ja muut päivittäistavarat) menee yleensä noin 50-80 e: yksi isompi kauppareissu ja tarvittaessa lähikaupasta maitoa/leipää tms. lisää. Jos herkutellaan esim. pihvillä ja punkulla, toki enemmän. Miksi jäätelökin on niin kallista, mutta niin hyvää…\nTeen ruoat itse, mutta lihat ja juusto ovat kalliita. Hevi-osastollekin saa uppoamaan mukavan summan. Eineksiä tai puolivalmisteita en osta ja ulkona syödään kahden opiskelijan taloudessa todella, todella harvoin. Silloin tällöin leivon itse sämpylöitä, mutta eivät ne ruisleipää voita. Lisäksi olen perso myslille ja kekseille.\nPidämme välillä lihattomia päiviä, ja syömme esim. linssejä, soijarouhetta, avokadopastaa, kasviskeittoa, munaruokia tms. Suunnitelmallisuudella säästäisi varmasti enemmän. Onneksi muutamme pian isompaan asuntoon, jossa on kunnollinen pakastin. Nykyisellä jenkkikaapilla ei paljon pakastella.\n11.4.2013 klo 20:08\nVoi noita miehiä… 😀 niihin uppoo paljon rahaa.\n7.4.2013 klo 18:04\nAijaij! Mä pIan palkkaan sut mun kaupassa käviäks ja talouden suunittelijaks.!! Mä oon niiin huono kaupassa kävijä että! tosin syön aika vähän, mutta heräteostoksia on kaikki kauppakuitit täynnä.\nToinen vinki! Elkää ihmiset menkö nälkäsenä kauppaan, ostin viimeksi varmaan säkillisen kaikkeen herkkua lidlistä(kun oli vielä tarjouksessa)\nMun on oikeasti opeteltava kaupassa käymistä ja ruokalistan suunittelua, kun muksu on syntyny ja alkaa syömään soseita.\nHaluun nimittäin tehä ite ja opettaa terveliset ruokatottumkset. Sekä 11000x vähemmän nirsoksi ja ”ku nyt tekee mieli tätä”-syöjäksi kun tämä tuleva äiti tässä.\nHaha :DD Joo nälkäsenä ei kannata mennä!! Ja soseet tulee ite tehtyinä paljon halvemmaksi 🙂\n7.4.2013 klo 18:52\nMeilläkin käydään paljon lidlissä, itse en vaan oikein tykkää siitä, kun siellä hedelmät punnitaan kassalla- jolloin ei heti saa itse tietää paljonko ne kustantaa 😀 Myös s-ryhmän kaupat ovat pop ja Cittarin mammuttimarkkinat ja euron päivät hyödynnetään tarkkaan. Esim Cittarista saatava Pirkan kahvi on samanmakuista kuin juhla-mokka ja on yli euron (?) halvempaa! Itse kokkailen paljon vuokaruokia, kinkkukiusaus, makaronlaatikko jne on niin helppo tekaista uuniin ja aineksetkaan ei paljon maksa. Limppareita (pepsi max on paheeni) tulee ostettua aika useinkin ja itsekään en kyllä ihan tietoinen ole paljonka rahaa kuukaudessa ruokaan menee, mutta veikkaisin että viikossa n. 50 euroa. Vihanneksia ja hedelmiä on pakko sisällyttää päivään ja tänäänkin esim. kauhistelin lähikaupan tomaattien hintaa – yli 5 euroa kilo! Tosin kun meillä on lähikauppaan on n 200 metriä ja supermarkettiin 20 niin sen voi sitten laskea bensan kulutuksessa. Meillä täällä Itä-rajallahan on kyllä se mahtava juttu että auto kun saadaan tankattua Venäjällä niin silloin bensalitramme hinnaksi tulee alle euro, joten siinä kyllä säästää 🙂\n11.4.2013 klo 20:10\nMua kanssa joskus ärsytti se, mutta onhan siinä se vaaka jos haluu tarkistaa paljonko niitä on 🙂 Mä en tiennytkään tosta Venäjällä tankkaamisesta, vähänkö kätevää!\n13.4.2013 klo 18:56\nNiin aina siin on vaan se et jonot tulliin voipi olla pitkiäkin ja Venäjän tullin toiminta välillä TODELLA hidasta.. Mut on se kätsää joo (ja halpaa 😉 ) Svetogorsk on paikkaja sijaitsee asuinpaikastamme n. 30 km päässä ja on lähimmän ison kaupunkimme Imatran naapurikaupunki jos jotakuta kiinnostaa 😀\nHehhee, mie hölmö en ollu ees sitä vaakajuttua tajunnu 😀


Lähettänyt Marjo / Vauvanukkeleikki klo 9.32\nMette 20. kesäkuuta 2014 klo 12.21\nNo joo! Pitäis vaan ryhdistäytyä ja postua kotoa, eikä vaan voivotella, että "ei sinne pääse junalla, en haluu mennä bussilla yhyy". Surkein tekosyy ikinä!\nMarjo / Vauvanukkeleikki 20. kesäkuuta 2014 klo 17.22\nEn oo kertaakaan menny vaunujen kanssa bussilla :D Ei ole toistaiseksi ollut tarvettakaan. Pitäisi yrittää voittaa bussikammo, mutta kun sillä meneminen tuntuu niin vaivalloiselta. Junaan vaan rullaa sisälle ja sinne nyt melko varmasti aina mahtuukin. Tosin jos busseilisi, välttäisi asemien kammottavat hissit.\nHauskaa juhannusta sinnekin :)


Katse Horisontissa: Reykjavik\n: Mipsukka klo 3.38\nMielenkiintoinen pysähdyspaikka! kivoja rakennuksia siellä\nMipsukka 7. elokuuta 2014 klo 9.23\nOli hauskoja ja muutenkin vähän omintakeinen tunnelma koko maassa. :)\nA Closet Full of Dresses 4. elokuuta 2014 klo 22.40\nNäyttää upealta! Hyvä idea jäädä välilaskupaikkaan vähän pidemäksi aikaa, niin ei tule turhaa pysähdystä.\nMipsukka 7. elokuuta 2014 klo 9.25\nSanopas muuta, varsinkaan kun lentolippuihinkaan ei tullut lainkaan lisähintaa pysähdyksestä. :) Oli kivaa myös tasoittaa vähän aikaeroa ja päästä levänneenä tänne Suomeen missä loma on kuitenkin aikamoista juoksua taas. :)\nElina 19. elokuuta 2014 klo 16.21\nMipsukka 22. elokuuta 2014 klo 14.32\nOli kyllä mielenkiintoinen ja hauska paikka, jota voi helposti suositella! :D Minua kiinnostaisi myös paljon käydä joskus Norjassa ja nähdä varsinkin niitä kuuluisia vuonoja. Samalla olisi viimein kaikki Pohjoismaat käytynä kun nyt näin Islantia. ;)


Uutuuskirja Poikien äitinä olemisesta - ePressi\nUutuuskirja Poikien äitinä olemisesta\nHuumorilla höystettyyn Poikien äidit -kirjaan on koottu koko poikalapsen elämän kirjo. Jo neuvolakirjoista tutut ikävaiheet on puettu kirjaan uusin termein, tuholaisiästä aina äitini on hankala -ikään asti.\nKirjan kirjoittajakaksikko Jonna Mikkonen ja Sanna Räsänen pyörittävät Poikien äidit -yhteisöä ja -yritystä, joka on kerännyt sosiaalisessa mediassa jo 100 000 seuraajaa. Kaksikolla on kokemusta yhteensä kahdeksan pojan kasvattamisesta, joten näkemystä ei kirjastakaan puutu.\n"Terve poikalapsi on usein kilpailuhenkinen, alituisesti liikkeessä ja keksimässä erilaisia kujeita. Hän saa hervottomia naurukohtauksia kavereidensa kanssa, eivätkä niiden syyt avaudu aikuisille millään. Pojat tarvitsevat lujaa ja lämmintä auktoriteettia", Jari Sinkkonen toteaa kirjan esipuheessa.\nMiltä tuntuisi muistella joskus kuinka monta kertaa päivässä teini-ikäinen poikasi käy suihkussa ja kuinka monta tuntia suihku kerralla kestää? Tai ensimmäinen poikasi sinulle kirjoittama tekstiviesti? Ehkä jopa kesken palaverin tullut ei niin mukava Wilma-viesti. Kirjasta löytyy hersyvän hauskan tekstin lisäksi myös itse täytettävä osuus, johon voi kirjoittaa omat muistot pojista ja pojan äitinä olemisesta.\nPoikalapsen kanssa tarvitset huumorintajua, kärsivällisyyttä, taistelumieltä, tunnottomat jalkapohjat, suojalasit ja nopeat refleksit. Samoista ominaisuuksista on varmasti hyötyä tämän kirjan kanssa\nJonna Mikkonen on neljän vauhdikkaan pojan äiti ja media-alan moniosaaja sekä toimii Poikien äidit – yrityksen toimitusjohtajana. Sanna Räsänen on neljän pojan äiti, yritysviestinnän tradenomi ja Poikien äidit Oy:n toinen yrittäjä.\nPoikien äidit – pojan käyttöopas äideille\nSuositushinta 23,90 e\nHeidi Holmavuo, heidi.holmavuo@fitra.fi, 040 7415088


Norwegian teki yli viiden miljardin kruunun tappiot alkuvuonna | Uutissuomalainen | Uusimaa\nNorwegian on joutunut lomauttamaan tai irtisanomaan noin 8000 työntekijää. MIKKO STIG / LEHTIKUVA\nLentoyhtiö Norwegianin tappiot syvenivät koronakriisin aikana, ilmenee yhtiön kertomista tulostiedoista.\nNorwegianin liiketulos painui vuoden ensimmäisellä puoliskolla 5,1 miljardia Norjan kruunua eli lähes 500 miljoonaa euroa tappiolliseksi. Liiketulos oli miinuksella myös vuosi sitten vastaavaan aikaan, mutta nyt tappiot olivat noin kuusinkertaiset vuoden takaiseen verrattuna.\nKoronaviruksen vaikutukset ovat kolhineet kovalla kädellä lentoyhtiöitä eri puolilla maailmaa. Norwegian kertoo, että se on joutunut pitämään maassa 140 lentokonetta sekä lomauttamaan tai irtisanomaan noin 8 000 työntekijää.\nToisella vuosineljänneksellä Norwegian operoi vain Norjan sisäisiä reittejä 7–8 lentokoneella.\nToimitusjohtaja Jacob Schramin mukaan Norwegian oli vuoden alkaessa odottanut voitollista tulosta ja "parasta kesää ikinä".\n– Sitten koronavirus iski ja asiakaskysyntä kirjaimellisesti pysähtyi päivässä, kun hallitusten asettamat matkustusrajoitukset ja matkustussuositukset tulivat voimaan maailmanlaajuisesti, Schram sanoo osavuosikatsauksessa.\nNorwegian myi kymmenen Boeingin konetta\nKeväällä Norwegianin omistajat sopivat yhtiön pelastussuunnitelmasta. Velkojien saatavia muutettiin Norwegianin osakkeiksi, ja Norjan valtio myönsi yhtiölle kolmen miljardin kruunun lainatakauksen.\nNorwegian kertoo myös myyneensä kymmenen Boeingin 737 -lentokonetta vuoden ensimmäisen puoliskon aikana. Boeingin 737 Max -koneet ovat yhä maailmanlaajuisessa lentokiellossa, mikä aiheutti Boeingille runsaasti harmia jo ennen koronakriisiä.\nVuoden alkupuoliskolla Norwegianin koneilla matkusti 5,3 miljoonaa asiakasta, kun viime vuonna vastaavaan aikaan asiakkaita oli noin 18 miljoonaa. Toimitusjohtaja Schram varoittaa osavuosikatsauksessa, että Norjan valtion myöntämä lainatakaus ei nykyisessä markkinatilanteessa riitä auttamaan yhtiötä pitkittyneen kriisin läpi.


Ystävällisyyttä | Blogi | Majakka-seurakunta\nTaru 12. toukokuuta 2011\nOlipa hyvää palvelua – taidan suositella tätä paikkaa muillekin. Mikähän sinussa on niin erilaista, silmäsi ovat niin kirkkaat. Ja hoidat hommasi hyvin loppuun asti. Haluan aina asioida kanssasi.\nMistä johtuu että hymyilet usein ja olet niin mukava kaikille? Ihan sydäntä lämmittää, kun joku huomasi minutkin. Kerron sinulle salaisuuden: ”Useimmiten minua pelottaa kun en tunne ketään, mutta sinua oli niin helppo lähestyä. Sinun seurassasi on kevyt olla ja hauskaa riittää. Sinun kaverisikin ovat samanlaisia, kyselevät: ”Voisinko antaa sinulle kyydin kotiin, kun on näin huono ilma?”\nOnpa kiva, että tulit juttelemaan minulle, vaikka et tunne minua. Vaikutat mukavalta ihmiseltä, olisi kiva tutustua. Haluaisitko tulla kahville, olen juuri leiponut mustikkapiirakkaa? Mitä minulle kuuluu? Ai sinä oikeasti haluat tietää, no mistähän aloittaisin. Kukaan ei ole aikoihin kysynyt ja on kertynyt niin paljon puhuttavaa.\nIhana kun viitsit auttaa vaikka se tuottaakin sinulle vaivaa, en olisi mitenkään pärjännyt yksin. Aina kun ei tiedä ketä uskaltaisi pyytää apuun, kun kaikilla on niin kiire, mutta sinuun voi aina luottaa.\nOn kiva kuulla että pidät minusta ja rohkaiset minua. Minäkin pidän sinusta ja olet mielestäni mahtava tyyppi.\nMutta miksi sinä teet kaiken tämän?\nVastasit että koska Jumala ensin rakasti sinua, siksi. Hmmm, pitää miettiä. Haluaisinko minä tuntea tuollaisen Jumalan, olisiko mahdollista että se välittäisi minustakin?


31.5.2015 09:00 Fabulous\tFabulous Things\nLöysin vihdoin uuden päiväpeiton makuuhuoneeseen. Ralph Laurenin Wyatt -päiväpeitto täytti kaikki odotukset, joita minulla oli uutta päiväpeittoa kohtaan. Päiväpeitto on isoa kokoa 280x245cm, joten se riittää peittämään korkean jenkkisängyn. Päällyskangas 100% puuvillaa. Päiväpeitosta ylellisen tekee hieman hohtava puuvillasatiininen pinta. Erityisen positiivista päiväpeitossa on, että se valmistettu Euroopassa, tarkemmin sanottuna Portugalissa.\nNäyttävyyttä päiväpeittoon antaa neliötikattu pinta. Hillitty ja klassinen kuvionti kestää aikaa ja sopii hyvin monenlaiseen petaukseen. Samaisen päiväpeiton harmaana löydät täältä.\nPäiväpeitto / Ralph Lauren Home\nLiinavaatteet / Hemtex\nKoristetyynynpäälliset / By Pia's*\nYöpöydät / S.A.L.I\n30.5.2015 09:42 Fabulous\tFabulous Things\nRavintolavinkki Roomaan! Suuntasimme tälläkin Rooman matkalla syömään hyväksi havaittuun Gusto Osteriaan. Rento ja trendikäs Gusto Osteria ei jättänyt tälläkään kertaa meitä kylmäksi. Runsas ja kotoisa sisustus houkuttelee viettämään aikaa ravintolassa ja herkullinen ruoka saa mahan hymyilemään. Ravintola sijaitsee rauhallisella sivukadulla mutta on aivan kivenheiton päässä vilkkaalta Via del Corson ostoskadulta. Tarkemmat osoitetiedot löydät täältä.\nAlkupalaksi valitsin paahtopaistia rukolalla ja juustolla. Yksinkertaista mutta todella herkullista! Ravintolan kulmassa on juustohuone, josta leviää huumaava juuston tuoksu myös ravintolan puolelle. Ruokailija voikin seurata lasin läpi kuinka juustoiset alkupalat ja jälkiruuat valmistuvat tuolla juustohuoneessa.\nRavintolasta löytyy kattavasti myös erilaisia viinejä, jos haluaa erityisesti panostaa myös ruokajuomiin. Pääruuaksi valitsin rapurisoton, joka oli todella täyteläistä mutta kumminkin raikasta. Suosittelen!\n29.5.2015 09:00 Fabulous\tFabulous Things\nUudistuneeseen makuuhuoneeseen on edelleen uusi päiväpeitto haussa. Jenkkisänkymme on todella korkea, joten päiväpeiton tulee olla isoa kokoa 280x260cm. The White Companyn valikoimasta löysin tämän kauniin Mason Collectionin -päiväpeiton, jossa on näyttävä mutta hillitty kuvionti. Päiväpeitto vaikuttaa muuten täydelliseltä mutta kuvissakin sen on hieman ryppyisen oloinen. Onkohan materiaali todella ohutta, joten rypistyy helposti? Mitä olette mieltä tästä mallista, pitäisikö uskaltaa tilata?


Tatsutan tassuttelijat: Äidit\nLähettänyt Meeri klo 6.05\nMamma N 18. syyskuuta 2011 klo 23.46\nJännittävää! Toivottavasti pentulaatikko kelpaa myös tulevalle äidille kun sen aika on.\nAnonyymi 2. lokakuuta 2011 klo 15.12\nSiellähän eletään mielenkiintoisia aikoja. On taas hyviä kuvia. Etenkin nuo nukkumiskuvat ovat tosi suloisia. :)


Ikuinen timantti – Laura loves | Lily\nJa kun eivät ne edes ole. Saattavat ne ydintuhosta selvitä, mutta minun hajamielisen pääni kanssa selviäminen — tsaijai, selkeä haaste. Olen siis aivan varma, että tulen hukkaamaan rakkaan kihlatimanttini vielä joskus. Sen verran monta korua, kelloa, puhelinta ja lompakkoa on jo mennyt. En vaan osaa. En ota sormustani koskaan sormestani, mutta eittämättä onnistun silti tässä kaameassa tempussa joskus.\nOlen vähän samaa sukua; kaikki timanteista jumpan juomapulloon pakkaavat häviämään. Ja jos ei häviämään, niin murtumaan! Oli traumaattinen kokemus, kun huomasin (tunnustellen reunaa), että ihanan sormukseni timantissa on kolo. Vein sen liikkeeseen, jossa kultaseppä saattoi vain todeta, että niinpä on. Johonkin olet kolauttanut. Toi sun timanttisi on nyt siis melko turvassa myös murtumisilta…


Haemme nyt laivateollisuuden osaajia! • Best Partner Oy\nTarjoamme erilaisia työtehtäviä laivaeristämisen sekä sähkötyön ammattilaisille Turun, Rauman sekä Helsingin telakoilla.\nEtsimme nyt asiakkaillemme muun muassa:\nSÄHKÖASENTAJIA. Sähköasentajien työ koostuu laivojen sisällä tehtävistä kaapelointitöistä ja työkohteet sijaitsevatkin laivan kaikissa tiloissa alas konehuoneeseen asti. Työssä vaaditaan sähkötyöturvallisuuskortti sekä työturvallisuuskortti. Hätäensiapukortti katsotaan eduksi.\nHaussa myös sähköasentajien työpareiksi METALLIALAN ASENTAJIA, joiden työnkuvaan kuuluu mm. kaapelointitöihin liittyvien kannakkeiden teko ja asennus. Toivomme hakijoilta hitsaustaitoa ja aiempaa kokemusta kaapeliratojen asennuksesta laivoissa. Voimassa oleva tulityökortti ja työturvallisuuskortti katsotaan eduksi.\nKAAPELINVETÄJIÄ ja APUTYÖNTEKIJÖITÄ sähkökaapelien vetämiseen sekä muihin sähkötyön avustaviin tehtäviin. Sähköturvallisuuskortti, työturvallisuuskortti ja hätäensiapukortti katsotaan eduksi.\nSÄHKÖALAN TIIMINVETÄJIÄ. Venäjän ja englannin kielen taito katsotaan tehtävässä eduksi.\nPALOKATKOERISTÄJIÄ palokatkomassaukseen. Aiempaa kokemusta massauksesta ei tarvita, vaan työhön annetaan perehdytys. Työ sisältää massausta ja villoitusta, ja siksi työ sopii esimerkiksi eristäjälle.\nIlmoita hakemuksessasi mistä tehtävästä olet kiinnostunut, ja haluaisitko työskennellä Rauman, Turun vai Helsingin telakalla.\nVoit lähettää meille hakemuksen nettisivujen kautta, tai osoitteeseen info@bestpartner.fi.\nVoit myös kysyä lisätietoja chatissamme:\nKysy lisää tehtävästä


Poliisi epäilee rikosta koronamielenosoituksessa\nSuureksi paisunutta kokoontumista ei hajotettu, ”koska mahdolliset altistumiset olivat jo tapahtuneet”, poliisi perustelee.\nKoronamielenosoitus keräsi Kansalaistorille satoja ihmisiä, mutta poliisi ei hajottanut väkijoukkoa koska vahinko oli jo ehtinyt tapahtua. ATTE KAJOVA\n22.03.2021 klo 15:22\nHelsingin poliisi epäilee lauantaina kaupungin keskustaan kokoontuneiden mielenosoitusten järjestäjien syyllistyneen kokoontumisrikkomukseen. Rikosepäilystä on aloitettu esitutkinta.\nNoin 400 mielenosoittajaa kokoontui Helsingin Kansalaistorille lauantaina iltapäivällä. Mielenosoittajat olivat paikalla vastustamassa koronarajoituksia. Poliisille oli ilmoitettu useammasta pienestä mielenosoituksesta, jotka käytännössä yhdistyivät paljon suuremmaksi tapahtumaksi.\nPoliisi kertoo, ettei lähtenyt keskeyttämään lauantain mielenosoitusta, ”koska mahdolliset altistumiset olivat jo tapahtuneet.”\nPoliisin mukaan kyseessä ei olisi ollut järkevä ja vaikuttava toimenpide. Viranomaisten mukaan toimintaa ohjaa poliisilain periaate vähimmän haitan aiheuttamisesta ja perus- ja ihmisoikeuksien kunnioittamisesta. Kokoontumisvapaus on perusoikeus.\n– Periaatteet pitävät sisällään muun muassa ajatuksen siitä, että ei tule käyttää toiminnassaan ankaria keinoja, mikäli sama lopputulos on saavutettavissa muilla tavoilla. Nyt väkijoukko saatiin hajautumaan antamalla mielenosoituksen edetä loppuun, sanoo komisario Jarmo Heinonen poliisin tiedotteessa.\nPoliisi voi puuttua mielenosoituksen kulkuun, mikäli protestin katsotaan vaarantavan yleistä järjestystä ja turvallisuutta, estää liikennettä tai nykyinen tartuntatautilaki niin vaatii.\nLauantain mielenosoituksesta poliisi on aloittanut esitutkinnan, sillä mielenosoituksen järjestäjät eivät noudattaneet poliisin käskyjä saattaa mielenosoitus turvalliseksi.\n– Esitutkinta kohdistetaan mielenosoituksen järjestäjiin. Rikosnimike on kokoontumisrikkomus, josta mahdollinen rangaistus on sakko, sanoo tapauksen tutkinnanjohtaja, rikoskomisario Juha-Matti Suominen.\nPoliisilta jyrkkä päätös: Tänään järjestettävään koronamarssiin tehtävät uudet ilmoitukset eivät päde\nSadat mielenosoittajat rikkoivat koronarajoituksia räikeästi – oikeusasiamies: Poliisin toiminnassa ei moitittavaa\nSadat koronarajoitusten vastustajat rikkoivat rajoituksia – ministeri: ”Todella vastuutonta!”


Sivuja: 1 2  4 5 ... 186 Siirry alas\nKirjoittaja Aihe: 2016-07-28 IL: Poliisi vaatii MV-sivuston sulkemista / MV katosi netistä (Luettu 1177138 kertaa)\n« Vastaus #60 : 28.07.2016, 16:47:36 »\nLainaus käyttäjältä: kriittinen_ajattelija - 28.07.2016, 16:43:51\nJos oikeasti lähdetään tälle linjalle että totta pitää puhua eikä ketunhäntä kainalossa niin poliitikkojen puheet pitäisi ensimmäisenä sensuroida. YLE myös vetää aika valehtelevaa linjaa.\n« Vastaus #61 : 28.07.2016, 16:53:40 »\nLainaus käyttäjältä: Li Andersson\nValheiden levittäminen ei ole sananvapautta. Tämä on rikosasia.\nTämä kannanotto on syytä laittaa talteen. Li Anderssonille tiedoksi, että minkä taaksesi jätät, sen edestäsi löydät.\nPikkuvaimo, Saturnalia, Lasse and 6 others like this\n« Vastaus #62 : 28.07.2016, 17:00:25 »\nOn hämmästyttävää että nyt Suomessakin, Turkin lisäksi, pyritään sulkemaan tiedotusvälineitä.\nKerrotaan ihan avoimesti ja kiertelemättä että pyritään sulkemaan tiedotusvälineitä. Ero Turkkiin on se, että Turkissa noita papereita ei määrätä edes salaisiksi, vaan ne ovat täysin julkisia käskyjä. Jos tiedotusväline tekee rikoksen, HS, mikä vaan, niin siitä seuraa sitten tuomio mutta on aivan eri asia pyrkiä sulkemaan tiedotusväline.\nJos vaikka Hesari syyllistyy uutisoinnissaan rikokseen, ja päätoimittaja tuomitaan, niin ei kukaan vaadi Hesaria suljettavaksi.\nKuvitelkaa Suomi ilman MVeetä. Suomalaiset jäisivät lähes täydelliseen uutispimentoon suomen kielellä monien asioiden suhteen. Homma jäisi ainoaksi kanavaksi, jossa yhä on jotain tietoa. Ei hyvät hyrkkyset. Nämä tahot tekevät kaikkensa sulkeakseen Homman ja MVeen, estääkseni tiedonsaantini maailman tapahtumista.\nMiten ihmeessä minä kykenisin äänestämään heitä?\n« Viimeksi muokattu: 28.07.2016, 17:05:06 kirjoittanut Saturnalia »\n« Vastaus #63 : 28.07.2016, 17:04:34 »\nKun lukee asiakirjat noin suurin piirtein läpi, niin yksi "rikos" on ulkomaisten peliyhtiöiden mainosten esilläpitäminen.\nMites sitten tuo esim. Eurosport, jota jaetaan Digitan antenniverkon kautta Suomeen?\nMainokset siellä pääsääntöisesti Ruotsalaisten peliyhtiöiden mainoksia. Miksi ne ovat parempia? Kaksoistandardi.\nSkeptikko, Peltipaita and Pennit ja markat like this\n« Vastaus #64 : 28.07.2016, 17:19:15 »\nMitenkään MV-lehteä puolustelematta: onko poliisi tietoinen 'kielletyn hedelmän' efektistä? Kun yrittää kieltää jotain niin se muuttuu sitäkin houkuttelevammaksi.\n« Vastaus #65 : 28.07.2016, 17:21:35 »\nLainaus käyttäjältä: 2nd_generation_refugee - 28.07.2016, 17:04:34\nSama homma myös MTV Finlandilla. Joka mainostauko on 90% nettikasinomainoksia. Osaa mainostetaan myös vahvalla suomiteemalla, mikä antaa ymmärtää, että yhtiöt ovat suomalaisia mutta toimivat ulkomailla.\n« Vastaus #66 : 28.07.2016, 17:24:56 »\nNoh, käräjätuomari Marjatta Berg antoi - vastoin rikostarkastajan vaatimusta - kuitenkin Janitskinin putiikille oikeuden lausuman antamiseen.\n« Vastaus #67 : 28.07.2016, 17:28:52 »\nLainaus käyttäjältä: Kallan - 28.07.2016, 17:19:15\nPerustavat uuden vähän siistittynä? Kissa ja hiiri -leikki jatkuu, niinkuin sortovuosina kun venäläiset sulkivat suomalaisia sanomalehtiä ja suomalaiset perustivat laillista tietä uusia: mm. Päivälehti -> Helsingin Sanomat.\nImpi Syvärivi, Skeptikko, P and 1 other like this\n« Vastaus #68 : 28.07.2016, 17:32:58 »\nIlja on kussut niin moniin muroihin, että tämmöistä ounastelinkin. Suomi on siirtymässä sananvapaudessa ja oikeusistuinten "riippumattomuudessa" Pohjois-Korean malliin.\nYlehän on pääarkkitehti tuossa ajojahdissa, koska ei se kertakaikkiaan käy, että kansa saa tietää minkalainen mädätyslaitos on kyseessä.\nHerbert, Pennit ja markat and unikeko like this\n« Vastaus #69 : 28.07.2016, 17:39:23 »\nEi muuta kuin tutkintapyyntöjä poliisille tuosta. Saavat mediayhtiöt maistaa onaa lääkettään. Myös mainostajien ajaminen pois esimerliksi Hesarista on otettava tavoitteeksi.\n« Vastaus #70 : 28.07.2016, 17:41:37 »\nVasemmistolainen valehtelu lienee todenmukaisempaa..lil lil lii..\n« Vastaus #71 : 28.07.2016, 17:41:48 »\nLainaus käyttäjältä: Kapseli - 28.07.2016, 17:21:35\nEi muuta kuin tutkintapyyntö tästäkin poliisille. Puolustelkoot touhujaan oikeudessa ja menettäköön mainostulonsa.\n« Vastaus #72 : 28.07.2016, 17:44:17 »\nSuurin osa haasteen sisällöstä koski tekijänoikeuden loukkauksia jossa Ilja J. on käyttänyt kuvaruutukaappauksia valtavalhemedian uutisista. Joten itse asiasa Li A. itse asiassa tunnustaa että valtavalhemedia levittää valheita.\n« Vastaus #73 : 28.07.2016, 17:45:37 »\nOnko Homman mediajuristi paikalla? Ihmisoikeusjärjestöjen ja Mikrobittien edustajat?\nEikö MV periaatteessa voisi kertoa poliiseille että "menkää vittuun"? Ilman että poliisi voi asialle grammaakaan?\n« Vastaus #74 : 28.07.2016, 17:53:11 »\nTietääkseni Suomessa ei ole sotien jälkeen lakkautettu ainuttakaan lehteä. Mahdollisesti joku Pekka Siitoinin järjestölehti lakkautettiin "Pariisin rauhansopimuksen vastaisena", mutta tämä on eri asia, koska tuollaisten lehtien olemassaolo sinänsä tulkittiin Pariisin rauhansopimuksen vastaiseksi. Ainuttakaan lehteä ei ole sen sijaan lakkautettu lehden kautta tehtyjen rikosten (kunnianloukkaukset yms.) seurauksena enkä käsitä, miten tämä lakkauttaminen käytännössä toteutettaisiin. Lehden toimittaminen ei Suomessa vaadi minkäänlaista lupaa tai hyväksyntää viranomaisilta, eikä viranomaisilla ole mitään mahdollisuutta kieltää minkään lehden toimittamista, koska tämä olisi ennakkosensuuria.\nPeltipaita, b_kansalainen, falco and 4 others like this\n« Vastaus #75 : 28.07.2016, 17:55:18 »\nLainaus käyttäjältä: märtsy - 28.07.2016, 16:46:32\nSamaa ihmettelin, kunnes löysin kalkulaattorini:\ntämä "poliisi vaatii"-termi on kaiketi synonyymi Thomas "adoptioisukki"Elfgrenille, Jari "löyhä kaveripiiri" Taposelle ja muille -poliiseille\nNuiville poliiseille hatunnosto täältä! Tiedän, että teitä on runsaslukuinen joukko. Hommassakin.\n« Vastaus #76 : 28.07.2016, 18:09:53 »\nLainaan itseäni ketjusta Ilja Janitskin & MV-lehti julkaisee valheita:\nLainaus käyttäjältä: sine qua non - 08.11.2015, 13:49:40\n[---] Jos MV:n bias olisi toisenlainen eli siellä kirjoiteltaisiin vaikkapa myönteiseen sävyyn monikulttuurista ja kerrottaisiin kehitysmaahanmuuttajiin kohdistuvasta rikollisuudesta, syrjinnästä ja rasismista, ei valtamedialla olisi varmasti ongelmaa sen kanssa, vaikka jutut olisivat kuinka epäuskottavia ja/tai vailla todennettavia lähteitä.\nLisätään tuohon nyt vielä, että poliitikoilla ja sitä myöten poliisillakaan ei olisi MV:n kanssa ongelmaa, jos MV:n agenda olisi matumyönteinen, vaikka se valehtelisi törkeästi päivät pääksytysten matuihin kohdistuvasta rikollisuudesta, syrjinnästä ja rasismista ja lähteet olisivat mitä sattuu ja tekijänoikeuksia loukattaisiin mennen tullen, lukijoiden kommenteista nyt puhumattakaan.\nHerbert, Kuli, foobar and 1 other like this\n« Vastaus #77 : 28.07.2016, 18:11:22 »\nMilloin saamme vaatimuksen Youtuben sulkemiseksi? Vois äkkiä selaamalla löytyä sekä valheita että tekijänoikeusmateriaalia kevyesti ton 180 sivun verran.\n« Vastaus #78 : 28.07.2016, 18:12:13 »\nSuomi alkaa päivä päivältä muistuttamaan enempi Kiinaa, Venäjää tai Turkkia.\nNo, ilmeisesti tästäkin saadaan kiittää Eurostoliittoa. Toisaalta onhan se hienoa kun kohta yhtään eri lailla ajattelevaa ei enää ole, ollaan kaikki suurta ja yksimielistä perhettä. Eläköön samanlaisuus ja eroamattomuus.\n« Vastaus #79 : 28.07.2016, 18:18:54 »\nse koira älähtää johon kalikka kalahtaa. matubisnes ampiaispesää on sohittu kunnolla\n« Vastaus #80 : 28.07.2016, 18:34:31 »\nJava vaatii ylen sulkemista jatkuvan valehtelun ja vääristelyn takia, missä poliisi??\n« Vastaus #81 : 28.07.2016, 18:34:49 »\nPoliisin hakemus kärjäoikeudelle\nei sisällä minkäänlaista teknistä selvitystä/näyttöä siitä, miten mainittu IP-osoite 151.80.69.45 käytännössä liittyisi asiaan ja mitä tekemistä vaatimuksessa mainituilla suomalaisilla yrityksillä on sen kanssa. Hakemuksen kohtien "vaatimus" ja "perusteet" tueksi ei esitetä mitään asiakirjanäyttöä tai teknistä näyttöä. Jos oikeus tekee myönteisen päätöksen vain sillä perusteella, että poliisi väittää jotain ilman näyttöä, niin kyseessä on silloin puhdas poliittinen päätös. Tutkinnassa olevia rikosepäilyjä ja asianomaisten vaatimuksia kyllä esitellään sivukaupalla, mutta puuttuu varsinainen pihvi, jonka perusteella voisi kohdistaa toimia mainittuja yrityksiä ja IP-osoitetta kohtaan.\nMV-lehden reitti lukijalle on seuraava:\nTracing route to mvlehti.net [104.27.113.115]\n1 [oma modeemi poistettu]\n2 [oma ISP poistettu]\n3 13 ms 13 ms 13 ms 213.192.186.78\n4 14 ms 13 ms 13 ms 213.192.186.77\n5 19 ms 20 ms 19 ms 213.192.184.74\n6 20 ms 19 ms 19 ms netnod-ix-ge-b-sth-1500.cloudflare.com [194.68.128.246]\n7 19 ms 19 ms 19 ms 104.27.113.115\nTrace complete.Miten osoitteesta 151.80.69.45 tulevan "verkkoviestin jakelun keskeyttäminen" (mitä ikinä se poliisin mielestä tarkoittaakaan) vaikuttaisi mitenkään? Liikenne ei kulje sen kautta. Data tulee palvelimelta 104.27.113.115.\nTätä on suomalaisen "tietoyhteiskunnan" arkipäivä. Poliisi tietää, että netti on selain, ja tuomarien tietotekniikan osaamisen taso on jokseenkin sama. Tietotekniikkaan liittyvien asioiden käsittely käräjäoikeuksissa on pääsääntöisesti silkkaa oikeusmurhaa.\n« Vastaus #82 : 28.07.2016, 18:39:23 »\nSananvapauden kannalta historiallinen merkkitapaus\n- poliisi vaatii liiketoiminnan lopettamista koska kilpailija näin haluaa\n- poliisi vaatii ettei syytettävää osapuolta kuultaisi oikeudessa\n- poliisi vaatii että päätös liiketoiminnan lakkauttamisesta tehdään salassa\n- poliisi vaatii aktiivisen poliittisiinkin asioihin keskittyneen uutismedian sulkemista\n- itse vaatimuksiakin vaaditaan salattaviksi\n- syyttäjää ei näy missään vaan poliisi esittää tämäntasoisia vaatimuksia suoraan tuomioistuimelle\nToivottavasti oikeus tapahtuu, ja\n1. Poliisin toiminnan laillisuus tutkitaan\n2. Käräjäoikeus heittää pumaskalla vesilintua\nSivuhuomautuksena: Sanoman lakimiehen modus operandi on peruskamaa, kun korporaatio hyökkää pienempänsä kimppuun. Pelkällä syytösten volyymilla voi vastustajan nujertaa oikeudessa, koska todellisuudessa oikeusperiaate syyttömyydestä kunnes-toisin-todistetaan ei toimi. Tässä tapauksessa ainutlaatuista on se, että tutkintaviranomainen on ryhtynyt korporaation juoksupojaksi eikä ole selvittänyt syytösten todenperäisyyttä.\nKuinkahan montaa perustuslain kohtaa tässä rikotaan?\nSaturnalia, Lalli IsoTalo, akez and 6 others like this\n« Vastaus #83 : 28.07.2016, 18:45:02 »\nLainaus käyttäjältä: uffomies - 28.07.2016, 18:11:22\nGoogle maksaa korvauksia youtubessa tapahtuneista tekijänoikeusrikkomuksista oikeudenhaltijoille. Miksi kukaan omaa rahasampoaan sulkisi?\nPikemminkin on parempi jos joku siellä käyttää sisältöäsi ilman lupaa, jotta voit sitten tehdä korvaushakemuksen rikkaalle googlelle joka omistaa tuben. Jos sisältöä on luvattomasti katsottu vaikka miljoonia kertoja summa minkä saat voi olla tuntuvakin. Käsittääkseni MV lehti ei ole tehnyt yhteistyötä tekijänoikeudet omaavien kanssa jos asiasta on nostettu rikosjuttuja.\n« Vastaus #84 : 28.07.2016, 18:45:11 »\nLainaus käyttäjältä: Skeptikko - 28.07.2016, 13:39:09\nSaakohan vastavalkeakin kohta oikeushaasteen, kun kirjoittanut samasta aiheesta?\nMv-lehti on sentään huomioitu myös merentakaisten ystävien toimesta. Luulen sen olevan pääsyy miksi poliisi on tapauksessa niin aktiivinen.\nJa tässä trollauksessa persut toimivat resonaattoreina!\nSodan uhka on hybridivaikuttamisen välineistä järein, mutta esimerkiksi myös erilaisilla valemedioilla on merkittävä rooli kun halutaan järkyttää kansallista yhtenäisyyttä. Perussuomalaisilla on valemedioille selvä viesti, jonka Abraham Lincoln aikanaan kiteytti: "Kaikkia ihmisiä voi huijata jonkin aikaa, joitakin ihmisiä voi huijata kaiken aikaa, mutta kaikkia ihmisiä ei voi huijata kaiken aikaa".\n(ehkä tässä viitataan PS-vaaliohjelmiin?)\n« Viimeksi muokattu: 29.07.2016, 10:48:44 kirjoittanut hattiwatti »\n« Vastaus #85 : 28.07.2016, 18:47:37 »\nLehti itse kertoo:\n« Vastaus #86 : 28.07.2016, 18:50:46 »\nPuolueen puoluejohtajan soisi tuntevan lakia paremmin. Rikoslaista ei löydy kohtaa, joka tekisi valehtelusta laitonta. Tottakai petokset, kunnianloukkaukset et al ovat kiellettyjä, mutta valheiden julkaiseminen ei tietenkään ole kategorisesti kiellettyä. "Aasit ovat juustoa ja elävät avaruudessa"-tyyppisten pohdintojen kirjoittaminen ei tee julkaisijastaan rikollista.\nIlja näyttäisi vetoavan siihen, että sitaattioikeus antaa MV:lle oikeuden käyttää muiden töitä, kunhan linkit ovat kohdillaan. Ei tämäkään pidä paikkaansa. Toki sitaattioikeuden nojalla voi lähde mainiten lainata jonkin verran toisen työtä, muttei kuitenkaan kokonaan. Yleisenä nyrkkisääntönä on pidetty sitä, että noin 30 % voi lainata.\nPoliisi vaatii koko MV/Überin:n ajamista alas. Tämäkin on erikoinen vaatimus. Joukkoviestintää käsittelevän lain 6 luvun 22 §:ssä on kylläkin maininta laittoman verkkoviestin hävittämismenettelystä, mutta tämä kohta koskee yksittäisiä viestejä, ei kokonaista verkkosivustoa, ellei koko sisältö ole laitonta.\nVertailun vuoksi: Seppo Lehdon tapauksessa määrättiin hävitettäväksi kokonaisia blogspot-sivustoja, mutta näiden kohdalla saattoi hyvinkin olla kyse siitä, että materiaali oli kokonaisuudessaan lainvastaista. MV-lehden tapauksessa on tottakai toinen tilanne. Osa sisällöstä on varmasti laillista, ja siitä loppuosan laillisuudesta päättää tuomioistuin.\nVastaavasti Scriptasta vaadittiin poistamaan ainoastaan Illmanin Mikan täkyjä koskeva osuus. Muu sai jäädä.\nEi ole tosin sekään täysin selvää, katsotaanko MV verkkojulkaisulla joukkoviestinnästä annetun lain määrittelemäksi verkkojulkaisuksi.\nVoiko tuomari nuijia päätöksen, jonka perusteella koko saitti pistetään nurin? Vaikea sanoa. Yllämainitussa laissa ei ole kohtaa, jonka nojalla voitaisiin tuomita koko verkkojulkaisu hävitettäväksi. Yksittäinen viesti kylläkin.\nToki asiaan liittyy monia muitakin lakeja, kuten ainakin rikoslaki, tietoyhteiskuntakaari sekä viime kädessä myös perustuslaki, joka antaa oikeuden ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä.\nSyyttäjän vaatimus sivuston sulkemisesta asianosaisia kuulematta on kummallinen sekin.\nOn huomattava sekin, että median oikeudellinen asema on Suomessa äärettömän vahva. On mielenkiintoista nähdä, mitä tapahtuu kun iso media käy koko leveydellään pienen piraattisaitin kimppuun. Voi käydä niinkin, että niiden isojen suojaksi rakennetut oikeudelliset turvamuurit pelastavat MV:n täydelliseltä teurastukselta. We shall see.\n« Viimeksi muokattu: 28.07.2016, 19:57:50 kirjoittanut Matias Turkkila »\nsivullinen., b_kansalainen, foobar and 3 others like this\n« Vastaus #87 : 28.07.2016, 18:51:25 »\nNo tämä. Ei kukaan ole hommaforumia sulkenut tai sitä vaatinut, vaikka aikamoista törkyä kuolemantoivotuksineen yms. täältäkin löytyy. Toi mvlehti on ihan tietosesti valinnut rikollisen polun, sitä saa mitä tilaa.\n« Vastaus #88 : 28.07.2016, 18:52:30 »\nMV-lehteä vastaan hyökätään Illmanilaisin metodein myös yllättävältä taholta, joka ei näemmä tykkää räväkkää matukritiikkiä sisältävästä nettilehdestä. Miksiköhän?\nLainaus käyttäjältä: Möhömaha - 23.06.2016, 17:18:29\nMV-lehti on toiminut 2014-vuodesta saakka elokuusta. Julkaisua on kuitenkin mahdoton tehdä ilman tuloa. Jokainen on varmaan huomannut, että mainostajia EI OLE.\nOlen pähkäillyt pääni puhki, vuoden, että kuinka tämä tehdä. En halua rajoittaa tiedon kulkua ja rahastaa.\nOlen tullut ratkaisuun, jossa ensimmäisessä vaiheessa nykyinen vapaaehtoinen maksaminen toimii puhelimella, soittamalla tiettyyn numeroon ja se veloittaa x-summan.\nToisessa vaiheessa toimitaan niin, että maksumuurin taakse, joka siis toimii kännykänkoodilla, piilotamme MV:n tutkivammat jutut, myöhemmin nämä jutut ovat maksuttomasti.\nTarvitseeko blogi/Facebook -kirjoituksien levittämiselle lupa ?\nMihin ne ruplat nyt loppuivat ?\nKumpi on vainoharhainen ?\n« Vastaus #89 : 28.07.2016, 18:54:55 »\nLainaus käyttäjältä: Matias Turkkila - 28.07.2016, 18:50:46\nSyyttäjä vaatii koko MV/Überin:n ajamista alas. Tämäkin on erikoinen vaatimus. Joukkoviestintää käsittelevän lain 6 luvun 22 §:ssä on kylläkin maininta laittoman verkkoviestin hävittämismenettelystä, mutta tämä kohta koskee yksittäisiä viestejä, ei kokonaista verkkosivustoa, ellei koko sisältö ole laitonta.\nToisaalta kyse voi olla siitä että Iljalla ei liene aikomustakaan poistaa lainvastaista materiaalia. Ehkä myös toi laajuus on sitä luokkaa, että katotaan sivuston olevan kokonaan laiton. Esim. vaadittiinhan pirate baykin estoon kokonaan, vaikka siellä on laillistakin materiaalia. Tuomarithan tuon päätöksen sitten lopulta tekee, kaikin puolin\nSivuja: 1 2  4 5 ... 186 Siirry ylös